Ιστορίες 2020 | International Organization for Migration\n«Δεν είμαι βέβαιος ότι μπορώ να απαντήσω στην ερώτηση πώς θα αλλάξουν οι ζωές μας μέσα στους επόμενους μήνες. Θέλω να δουλέψω και να ξαναγίνω παραγωγικός. Και θα τα καταφέρουμε, βήμα βήμα»\n«Δεν είμαι βέβαιος ότι μπορώ να απαντήσω στην ερώτηση πώς θα αλλάξουν οι ζωές μας μέσα στους επόμενους μήνες», λέει ο Ahmad Azizi μόλις λίγες ώρες πριν φύγει από την Ελλάδα σε μια πτήση για τη Γερμανία μέσω του προγράμματος μετεγκατάστασης της ΕΕ.\n«Πηγαίνουμε σε ένα νέο μέρος, μια νέα χώρα με νέες ευκαιρίες υπό μοναδικές συνθήκες. Η επιθυμία μας είναι τα παιδιά μας να είναι ασφαλή και να μπορούν να πηγαίνουν στο σχολείο. Θέλουμε να μάθουν να διαβάζουν, να γράφουν και να αρχίσουμε σταδιακά να οικοδομούμε το μέλλον μας μαζί», εξηγεί. Ο Ahmad Azizi (29) με τη σύζυγό του Amis Gol Rahmani και τα δύο παιδιά τους την Sama (9) και τον Sadra που είναι τώρα επτά μηνών, ήρθαν στην Ελλάδα δεκαέξι μήνες πριν, όταν εγκατέλειψαν την πόλη Herat στο Αφγανιστάν. Πέρασαν τρία χρόνια στο Ιράκ και τρεις μήνες στην Τουρκία πριν φτάσουν στη Λέσβο. «Έχουμε ανάγκη να νιώθουμε ασφάλεια και σταθερότητα στη ζωή μας», λέει. «Ένας από τους λόγους που θέλουμε τα παιδιά μας να μάθουν πώς να διαβάζουν και να γράφουν είναι ότι εμείς οι ίδιοι δεν καταφέραμε να τελειώσουμε το σχολείο πίσω στο Αφγανιστάν», παραδέχεται. «Ήμουν πολύ νέος όταν άρχισα να εργάζομαι ως οικοδόμος, κατόπιν ως εργάτης, ως γεωργός, και τέλος ως οικοδόμος ξανά».\nΟ Ahmad έμεινε με την οικογένειά του στη Λέσβο για 9 μήνες, και τους τελευταίους δυο από αυτούς τους μήνες τους πέρασαν στην εγκατάσταση του Καρά Τεπέ, κοντά στη Μόρια. Ο μικρός τους γιος, Sadra γεννήθηκε στη Λέσβο. «Όταν ξέσπασε η φωτιά, είχαμε ήδη μεταφερθεί στο Καρά Τεπέ. Αν και δεν ήμασταν στη Μόρια, φοβόμασταν πραγματικά ότι το ίδιο θα συμβεί και σε εμάς. Μερικοί από τους φίλους μας ήταν μέσα στη δομή της Μόριας και δεν μπορέσαμε να τους βρούμε, την ώρα που η δομή καιγόταν. Ανησυχήσαμε. Κατάφεραν να μας τηλεφωνήσουν την επόμενη μέρα. Φοβούνταν και έκλαιγαν στο τηλέφωνο. Ήξεραν ότι η επόμενη μέρα θα τους έβρισκε άστεγους, χωρίς ένα μέρος για να μείνουν» λέει ο Ahmad.\nΟ Ahmad και η οικογένειά του πληροφορήθηκαν ότι ήταν επιλέξιμοι να συμμετάσχουν στο πρόγραμμα μετεγκατάστασης στις αρχές Οκτωβρίου. «Αυτά ήταν πραγματικά καλά νέα για εμάς», λέει ο Ahmad με ένα χαμόγελο στο πρόσωπό του. Έπειτα από πέντε χρόνια αστάθειας και ανασφάλειας, μια ελπίδα για κάτι καλύτερο βρισκόταν μπροστά μας. Κατάφερα να κοιμηθώ μετά από πολύ καιρό. Έβλεπα τα παιδιά μου ξαπλωμένα στο κρεβάτι και μπόρεσα επιτέλους να κάνω θετικές σκέψεις για το μέλλον μας. Θέλω να δουλέψω και να ξαναγίνω παραγωγικός. Και θα τα καταφέρουμε, βήμα βήμα»\nO Ahmad, η Amis Gol, και τα παιδιά τους, Sama και ο μικρός Sadra μετεγκαταστάθηκαν στη Γερμανία τον Οκτώβριο, ως αιτούντες άσυλο με τη βοήθεια του ΔΟΜ στο πλαίσιο του προγράμματος μετεγκατάστασης που χρηματοδοτείται από την ΕΕ και υλοποιείται από την Ελληνική Κυβέρνηση, μέσω της Ειδικής Γραμματείας για την Προστασία Ασυνόδευτων Ανηλίκων και τον Ειδικό Γραμματέα Μεταναστευτικής Πολιτικής, με τη συμμετοχή των κρατών-μελών της ΕΕ. Μέχρι και το τέλος του 2020, συνολικά 2,209 μετεγκαταστάθηκαν από την Ελλάδα σε άλλες Ευρωπαϊκές χώρες, μεταξύ των οποίων και 573 ασυνόδευτοι ανήλικοι.\nΤο πρόγραμμα μετεγκατάστασης χρηματοδοτείται και συντονίζεται από την Ευρωπαϊκή Επιτροπή (DG HOME). Ο ΔΟM συνεργάζεται στενά με τους εταίρους του ΟΗΕ, Την Ύπατη Αρμοστεία του ΟΗΕ για τους Πρόσφυγες (UNHCR) και το Ταμείο των Ηνωμένων Εθνών για τα Παιδιά (UNICEF) για τη στήριξη όλων των πτυχών της διαδικασίας μετεγκατάστασης σε στενή συνεργασία με την Ευρωπαϊκή Υπηρεσία Υποστήριξης για το Άσυλο (EASO) και άλλους εταίρους.\nΓια περισσότερες πληροφορίες παρακαλούμε επισκεφθείτε: https://greece.iom.int/en/voluntary-relocation-scheme-greece-other-european-countries\n«Θέλω να γίνω γιατρός. Όταν βλέπω όλους τους γιατρούς μέσα στα νοσοκομεία να πολεμούν τον COVID19, συνειδητοποιώ ότι η ιατρική μπορεί να βοηθήσει τους ανθρώπους»\nAmir Hussein Ibrahemi, 16, Αφγανιστάν\nΟ Amir ήρθε στην Ελλάδα από το Αφγανιστάν. Είναι 16 χρονών και ήδη ξέρει τι θέλει να κάνει στη ζωή του. «Από μικρό παιδί, θυμάμαι τον εαυτό μου να ονειρεύεται να γίνει γιατρός. Ξέρω ότι είναι δύσκολο και απαιτεί μελέτη και προσπάθεια, αλλά αυτό θέλω να κάνω. Ξέρω ότι έχω την υποστήριξη της οικογένειάς μου σε αυτό το όνειρο», λέει. Τώρα ο Amir ζει στην ανοικτή δομή φιλοξενίας της Ριτσώνας με τον πατέρα του, τη μητέρα του και τα αδέλφια του: έναν αδελφό και μια αδελφή. Του αρέσει να περνάει χρόνο μόνος του και απολαμβάνει να συμμετέχει στα μαθήματα Ελληνικών και Αγγλικών που πραγματοποιούνται μέσα στη δομή.\nΟ ΔOM σε συνεργασία με τη UNICEF και τη Solidarity Now, οργανώνουν μαθήματα ξένων γλωσσών στη δομή, στο πλαίσιο των δραστηριοτήτων μη-τυπικής εκπαίδευσης που πραγματοποιούν. «Μου αρέσει η φυσική, η χημεία, η βιολογία! Και πώς να μην μου αρέσουν δηλαδή, αφού, όπως σας είπα, θέλω να γίνω γιατρός» είπε στη διάρκεια της συνέντευξης με τον ΔΟΜ, η οποία πραγματοποιήθηκε μέσω Skype λόγω των περιορισμών που ισχύουν λόγω της πανδημίας. Ο Amir ξέρει να μιλάει Αγγλικά και Ελληνικά, και γι΄αυτό δεν έχει μόνο τον ρόλο του μαθητή στα μαθήματα της δομής. Είναι επίσης δάσκαλος για ενήλικες, οι οποίοι μόλις έχουν ξεκινήσει να μαθαίνουν τις γλώσσες. Χρησιμοποιεί το διαδίκτυο ως εργαλείο εκμάθησης και απολαμβάνει να παρακολουθεί βίντεο για την εξάσκηση των γλωσσικών δεξιοτήτων του.\n«Δεν αισθάνομαι καθόλου άβολα όταν διδάσκω σε ανθρώπους μεγαλύτερης ηλικίας! Απεναντίας, δείχνουν μεγάλο ενδιαφέρον για να μάθουν νέα πράγματα και αυτό είναι πολύ θετικό», είπε με το όμορφο χαμόγελο του. Ως φιλόδοξος γιατρός, ο Amir δεν παρέλειψε να σχολιάσει τις εικόνες που κάνουν τον γύρο του κόσμου, και δείχνουν απλούς ανθρώπους και επιστήμονες να καταβάλλουν υπεράνθρωπες προσπάθειες για την καταπολέμηση της πανδημίας COVID - 19.\n«Όταν βλέπω όλους τους γιατρούς μέσα στα νοσοκομεία με τις στολές τους, συνειδητοποιώ ότι η ιατρική μπορεί να βοηθήσει τους ανθρώπους που υποφέρουν. Δεν απλώς ένα επάγγελμα. Όλοι ξέρουμε ότι οι επιστήμονες προσπαθούν να βρουν το εμβόλιο κατά του COVID - 19. Και αυτό είναι κάτι στο οποίο θα ήθελα να εστιάσω στο μέλλον: στην έρευνα για τη θεραπεία σπάνιων παθήσεων», λέει ο Amir με σιγουριά. Ο Amir είχε την ευκαιρία να συμμετάσχει στο πρόγραμμα CORE (Παιδιά των Προσφύγων στην Εκπαίδευση).\nΣε συντονισμό με την ομάδα στήριξης και ανάπτυξης του ΔΟΜ, στόχος του προγράμματος CORE ήταν η ενίσχυση ικανοτήτων και δεξιοτήτων που ενθαρρύνουν τον διαπολιτισμικό διάλογο και η προώθηση της ένταξης μεταξύ του πληθυσμού των προσφύγων που διαμένουν στις δομές. Ο Amir και έξι ακόμη κάτοικοι της δομής της Ριτσώνας, με διαφορετικό υπόβαθρο ο καθένας, παρακολούθησαν το πρόγραμμα. Οι συμμετέχοντες είχαν την ευκαιρία να διευρύνουν τις επαγγελματικές τους δεξιότητες και να ανακαλύψουν τα σημεία στα οποία είναι πιο δυνατοί.\n«Το να είμαι μέλος αυτής της ειδικής ομάδας με έκανε πραγματικά ευτυχισμένο», λέει ο Amir. «Απολάμβανα να συνεργάζομαι και να συναναστρέφομαι άλλους ανθρώπους από την κοινότητα, για να ενισχύω ικανότητες που θα μου χρειαστούν μετέπειτα. Συνειδητοποίησα την αξία της επικοινωνίας και της δημιουργικότητας», παραδέχεται. Ο ΔΟΜ λειτουργεί στη δομή της Ριτσώνας ως ο επίσημος φορέας υποστήριξης των Ελληνικών Αρχών στη διαχείριση της δομής. Με την υποστήριξη της Ευρωπαϊκής Επιτροπής – DG HOME, στο πλαίσιο του προγράμματος “Supporting the Greek Authorities in Managing the National Reception System for Asylum Seekers and Vulnerable Migrants (SMS)”.\nΟ Atta με την οικογένειά του, χτίζουν τη ζωή τους στην Ελλάδα\n«Μοιραζόμαστε και ίδιες λέξεις, όπως «κεφτές, κεράσι, ντουλάπι, μελιτζάνα», λέει η κόρη του Tre!\nΟ Atta Rasul με τη σύζυγό του, Farida, και τα τρία τους παιδιά, τον Kardo, την Heshw Atta και την Tre Atta, ζουν σε ένα σπίτι στο Περιστέρι, σε ένα από τους μεγαλύτερους και πιο ζωντανούς δήμους της Αττικής κοντά στην Αθήνα. Το σπίτι τους δεν χαρακτηρίζεται από πολυτέλεια, όμως οι μυρωδιές από τα μπαχαρικά και το άρωμα τσαγιού δημιουργούσαν μια πολύ ζεστή ατμόσφαιρα. Ο ΔΟΜ συνάντησε την οικογένεια τον Νοέμβριο του 2020, στο σπίτι που νοικιάζουν στο πλαίσιο του προγράμματος HELIOS. «Η βοήθεια που μας προσέφερε το πρόγραμμα ήταν ιδιαίτερα σημαντική, γιατί καταφέραμε να αποκτήσουμε ξανά μία φυσιολογική ζωή. Φύγαμε από το Ιράκ τον Μάρτιο του 2018, διότι δε νιώθαμε ασφαλείς. Δεχόμασταν απειλές», δηλώνει ο Atta Rasul.\nΤρεις μήνες αργότερα έφτασαν μέσω Τουρκίας στην Κω, όπου και έμειναν για περίπου 11 μήνες. Αφού έλαβαν το καθεστώς ασύλου, ήρθαν στην Αθήνα, όπου και συνειδητοποίησαν ότι θα πρέπει να χτίσουν τη ζωή τους από την αρχή. «Ο σπιτονοικοκύρης είναι ένας καλός άνθρωπος. Μας έχει βοηθήσει και μας έχει συστήσει σε άλλες οικογένειες στην γειτονιά. Ήταν από τους πρώτους Έλληνες που γνωρίσαμε. Μας προσέχει πάρα πολύ, είναι σαν θείος μας, έχει πει σε όλους στην γειτονιά να μας προσέχουν» λέει η Tre.\nΗ Farida και η κόρη της Tre μαθαίνουν την ελληνική γλώσσα. Τα μαθήματα γίνονται διαδικτυακά λόγω του lockdown. «Θέλω να μάθω ελληνικά για να μπορώ να γνωρίσω περισσότερους Έλληνες» λέει η Tre. Στην συνέχεια απαριθμεί στον ΔΟΜ ενθουσιασμένη τις κοινές λέξεις που έχουν Έλληνες και Κούρδοι, όπως «κεφτές, κεράσι, ντουλάπι, μελιτζάνα», και παραδέχεται γελώντας ότι οι δικοί τους κεφτέδες είναι πιο νόστιμοι!\nΟ Kardo, ο Βενιαμίν της οικογένειας, πάει σε ελληνικό σχολείο. Μιλάει πολύ καλά ελληνικά αν και ήταν πολύ ντροπαλός για να μας μιλήσει. Σε αντίθεση με τα παιδιά του ο Mahmood δεν μιλάει ακόμα καλά ελληνικά. Το γεγονός αυτό όμως δεν στάθηκε εμπόδιο στο να βρει εργασία αφού είναι πολύ κάλος σιδηρουργός, μια τέχνη που κατέχει από τον πατερά του και εξασκούσε στην πατρίδα του. «Στην Ελλάδα βρήκα αμέσως δουλειά σε μία μικρή βιοτεχνία που φτιάχνει μεταλλικά ρολά για μαγαζιά. Το μόνο που θέλω να έχω στην Ελλάδα είναι υγειά για να μπορώ να δουλεύω και να εξασφαλίζω τα απαραίτητα στην οικογένεια μου», αναφέρει. «Στην πατρίδα μας πίνουμε τσάι με το που γεννιόμαστε» λέει αστειευόμενη η Tre καθώς μας σερβίρει ένα υπέροχο αρωματικό τσάι με γιασεμί από την πατρίδα της.\n«Την ημέρα που φύγαμε από την πατρίδα μας δεν το είπαμε σε κανέναν. Ήταν 21 Μαρτίου του 2018, ημέρα μεγάλης γιορτής για εμάς τους Κούρδους. Είπαμε σε όλους τους φίλους και συγγενείς ότι πάμε για πικνίκ στην εξοχή όπως συνηθίζεται αυτή τη μέρα, και δεν γυρίσαμε ποτέ πίσω. Δεν έπρεπε κάνεις να μάθει ότι φεύγουμε γιατί δεχόμασταν απειλές για την ζωή μας. Μας λείπει πολύ η πατρίδα μας και η συνήθειές μας εκεί. Εδώ όμως αποκτήσαμε νέες συνήθειες. Στην Ελλάδα κάναμε μπάνιο στη θάλασσα για πρώτη φορά. Στην πατρίδα μας είχαμε μόνο λίμνες», εξηγεί ο πατέρας. «Το ταξίδι αυτό το κάναμε για να ζήσουμε κάπου ασφαλείς και αυτός ήταν ο λόγος ήρθαμε στην Ελλάδα. Θέλω τα παιδιά μου να σπουδάσουν για να γίνουν ανεξάρτητα και κάποια στιγμή θα ήθελα να ανοίξω το δικό μου μαγαζί», λέει με αγάπη ο Atta.\nΜέσω του προγράμματος HELIOS, ο ΔOM στοχεύει στην προώθηση της ένταξης των δικαιούχων διεθνούς προστασίας στην ελληνική κοινωνία, μέσω μαθημάτων ένταξης, στέγασης και υποστήριξης απασχολησιμότητας. Το πρόγραμμα HELIOS του ΔΟΜ, υλοποιείται με την υποστήριξη της Ευρωπαϊκής Επιτρoπής – DG HOME.\n«Η ψυχολογική ισορροπία και η σταθερότητα είναι προτεραιότητες για μένα. Η μουσική και η πάλη αποτελούν ιδανικό συνδυασμό για να επιτευχθεί αυτό»\nΗ ιστορία του Esmail\n«Η πάλη είναι μια οικογενειακή παράδοση. Είναι πραγματικά κάτι ιδιαίτερο για μένα και την οικογένειά μου. Ξεκίνησα πριν 20 χρόνια πριν, όταν ήμουν δεκαπέντε ετών. Συμμετείχα σε τοπικά πρωταθλήματα, αλλά δεν είχα την ευκαιρία να συμμετάσχω σε διεθνή τουρνουά. Το όνειρό μου είναι να γίνω επαγγελματίας αθλητής και να αγωνιστώ σε διεθνές επίπεδο. Ο αθλητισμός είναι μια γέφυρα επικοινωνίας μεταξύ των εθνών», λέει ο Esmail, αφού τελείωσε το μάθημα κιθάρας στην ανοικτή δομή φιλοξενίας στη Μαλακάσα. Ο Esmail ήρθε στην Ελλάδα από το Αφγανιστάν πριν από δύο χρόνια με τη γυναίκα του και τα δύο παιδιά τους. Αυτή τη στιγμή διαμένουν στην ανοιχτή δομή φιλοξενίας της Μαλακάσας, όπου ο Esmail, μαζί με επαγγελματίες Έλληνες δασκάλους, διδάσκει κιθάρα σε παιδιά στη μουσική σχολή της δομής που λειτουργεί υπό τον μη-κερδοσκοπικό οργανισμό “Connect by music”. Μεταξύ των μαθητών του είναι και ο μεγαλύτερος γιος του, ο Milad.\n«Θέλω τα παιδιά μου να μάθουν πώς να παίζουν ένα μουσικό όργανο και θέλω επίσης να μοιραστώ μαζί μου τις μουσικές μου δεξιότητες. Η μουσική φέρνει ισορροπία στη ζωή μας και μας βοηθά να ξεφύγουμε από τις δυσκολίες της καθημερινότητας. Εάν κανείς συνδυάσει τη μουσική με την πάλη μπορεί να κατορθώσει να φτάσει σε μια ψυχολογική ισορροπία», λέει ο Esmail με την ήρεμη φωνή του. «Η σωματική δύναμη είναι ένα ξεχωριστό πράγμα, αλλά όταν συνδυάζω τη μουσική με τον αθλητι σμό, αισθάνομαι επίσης μια δύναμη μέσα μου και αυτό είναι πολύ σημαντικό για μένα και την οικογένειά μου», προσθέτει. Ο Esmail επίσης, προπονείται στην Αθήνα. Ο προπονητής του είναι πολύ περήφανος για την πρόοδο και την αφοσίωσή του. Λόγω των περιορισμών που προέκυψαν από την πανδημία COVID - 19, οι προπονήσεις έχουν ανασταλεί, αλλά η δομή είναι πάντα ένα καλό μέρος για προπόνηση. «Όταν η δομή βρισκόταν σε καθεστώς καραντίνας, είχα την ευκαιρία να διδάξω πάλη σε παιδιά που διέμεναν εδώ, σχεδόν καθημερινά. Η ανταπόκριση των παιδιών ήταν καταπληκτική και ήξερα ότι αποτελούσα ένα καλό παράδειγμα για αυτά. Η πάλη είναι μια δραστηριότητα που συνδυάζει μυαλό και σώμα, και αυτό σημαίνει ότι χρειάζεται πειθαρχία και συγκέντρωση», λέει ο Esmail.\nΟ Esmail είναι αιτών άσυλο που θέλει να μείνει στην Ελλάδα και να δει τα παιδιά του να μεγαλώνουν και να πηγαίνουν στο ελληνικό σχολείο. «Θέλω τα παιδιά μου να μάθουν την ελληνική γλώσσα όπως εγώ. Έχω φτάσει σε επίπεδο Α2 στην ελληνική και στην αγγλική γλώσσα, και ακολουθώ επίσης διαδικτυακά μαθήματα για να βελτιώσω τις δεξιότητές μου» λέει. Τα μαθήματα ξένων γλωσσών του Esmail αποτελούν μέρος της μη τυπικής εκπαίδευσης, όπως οργανώνεται από τον ΔΟΜ και την οργάνωση Solidarity Now στη δομή της Μαλακάσας. Ο ΔΟΜ λειτουργεί στη Μαλακάσα ως επίσημος Οργανισμός υποστήριξης της διαχείρισης της δομής με την υποστήριξη της Ευρωπαϊκής Επιτροπής – DG HOME, στο πλαίσιο του προγράμματος «Supporting the Greek Authorities in Managing the National Reception System for Asylum Seekers and Vulnerable Migrants (SMS)». Ο ΔOM και η “Connect by Music” συνεργάζονται στις δομές της Μαλακάσας, των Θερμοπυλών και του Ελαιώνα, και αποσκοπούν στην επέκταση της συνεργασίας τους σε άλλες δομές της ηπειρωτικής χώρας σύντομα.\n«Η διδασκαλία ενισχύει τους δεσμούς μεταξύ της κοινότητας της δομής και φέρνει τους ανθρώπους πιο κοντά»\nΗ ιστορία της Farzana Hakimi και του Feridon Rahimi\n«Θέλουμε να μάθουμε, και θέλουμε να διδάξουμε! Η εκμάθηση μιας γλώσσας είναι ένα πολύ σημαντικό εργαλείο επικοινωνίας» λέει η Farzana Hakimi, ολοκληρώνοντας το μάθημα αγγλικής γλώσσας με τις νεαρές μαθήτριές της στην ανοιχτή δομή φιλοξενίας στη Μαλακάσα, κοντά στην Αθήνα. «Η διδασκαλία ενισχύει τους δεσμούς μεταξύ της κοινότητας της δομής και φέρνει τους ανθρώπους πιο κοντά, ιδιαίτερα τα παιδιά που ανυπομονούν να μάθουν καινούργια πράγματα», μας λέει με ένα χαμόγελο στο πρόσωπό της. Ο Feridon Rahimi (42) και η Farzana Hakimi (36) ήρθαν στην Ελλάδα από το Αφγανιστάν πριν από δεκατρείς μήνες. Στην αρχή πέρασαν τέσσερις μήνες στο Κέντρο Υποδοχής και Ταυτοποίησης στη Μόρια, προτού μεταφερθούν στη δομή της Μαλακάσας στην ηπειρωτική Ελλάδα.\n«Όσο βρισκόμασταν στη Μόρια, παρατηρήσαμε ότι τα παιδιά είχαν πολύ ελεύθερο χρόνο και θέλαμε να κάνουμε κάτι ενδιαφέρον για την καθημερινότητά τους. Τώρα που βρισκόμαστε στη Μαλακάσα, καταφέραμε να υλοποιήσουμε την ιδέα μας», λέει η Farzana. «Με την υποστήριξη του ΔΟΜ καταφέραμε να οργανώσουμε μαθήματα αγγλικών για αγόρια και κορίτσια. Εγώ έχω αναλάβει μια τάξη με κορίτσια και ο σύζυγός μου βοηθά νεαρά αγόρια τρεις φορές την εβδομάδα» προσθέτει.\nΤα μαθήματα της Farzana και του Feridon λειτουργούν συμπληρωματικά με τα μαθήματα που διοργανώνουν ο ΔΟΜ, η UNICEF και το Solidarity Now στην κοινότητα της δομής, στο πλαίσιο της υποστηρικτικής διαχείρισης των δομών. «Η πανδημία COVID – 19 έχει επηρεάσει τις ζωές όλων των ανθρώπων στη χώρα, συμπεριλαμβανομένης και της δικής μας, καθώς η δομή έχει λειτουργήσει στο παρελθόν σε καθεστώς καραντίνας. Αναγνωρίζουμε τόσο την ανάγκη που υπάρχει να τηρούμε τους κανόνες, όσο και τη σημασία της ασφάλειας, αλλά ταυτόχρονα θέλουμε να κάνουμε κάτι όμορφο για εμάς και τα παιδιά που μένουν στη δομή.\nΟ Feridon και η Farzana πιστεύουν ότι το να διδάσκει κανείς στα παιδιά μια νέα γλώσσα αποτελεί επένδυση για το μέλλον. Παράλληλα, οργανώνουν και οι δυο δραστηριότητες αναψυχής, προκειμένου να κάνουν τις τάξεις τους πιο παραγωγικές και χρωματιστές. «Η θετική ανταπόκριση που λαμβάνουμε από τα παιδιά και τους γονείς τους είναι για εμάς η καλύτερη ανταμοιβή. Η ζωή σε μια δομή ενέχει πολλές προκλήσεις αλλά την ίδια στιγμή η επικοινωνία που έχουμε με τα παιδιά, μας βοηθά να μειώσουμε το άγχος που αισθανόμαστε κάποιες φορές», παραδέχεται η Farzana, που διδάσκει επίσης και τη μικρή της κόρη, Mahya.\n«Είμαστε ταυτόχρονα μαθητές και δάσκαλοι» λέει ο Feridon. «Κάνουμε κι εμείς μαθήματα αγγλικών και παράλληλα μαθαίνουμε την ελληνική γλώσσα. Θέλουμε να αποτελέσουμε καλό παράδειγμα για τα παιδιά μας», προσθέτει. Με την υποστήριξη ομάδων του ΔΟΜ και του Solidarity Now, η Farzana συμμετέχει επίσης και σε ειδικές ομάδες της κοινότητας για γυναίκες, που οργανώνονται σε εβδομαδιαία βάση. «Είναι σημαντικό να δώσουμε κίνητρο στις γυναίκες να βγουν από τα δωμάτιά τους και να επικοινωνήσουν τις σκέψεις τους. Αυτές οι ομάδες υποστηρίζουν την κοινωνικοποίησή μας εντός της δομής και μας βοηθούν να χτίσουμε σχέσεις που βασίζονται στην αμοιβαία εμπιστοσύνη». Η Farzana και ο Feridon γνωρίστηκαν όταν ήταν παιδιά και από τότε είναι μαζί. Διαμένουν στη δομή της Μαλακάσας, ως αιτούντες άσυλο.\nΟ ΔΟΜ είναι παρών στη Μαλακάσα υποστηρίζοντας τις ελληνικές αρχές στη διαχείριση της δομής με την υποστήριξη της Ευρωπαϊκής Επιτροπής – DG HOME, στο πλαίσιο του προγράμματος «Supporting the Greek Authorities in Managing the National Reception System for Asylum Seekers and Vulnerable Migrants (SMS)».\nΑπό τη Μόρια στη Γερμανία: H Hawa και ο Ahmad από το Αφγανιστάν μιλούν στον ΔΟΜ την παραμονή της μετεγκατάστασής τους\n«Σήμερα, αισθανόμαστε και πάλι άνθρωποι»\n«Έχουμε συνηθίσει σε μια ζωή γεμάτη αλλαγές, ειδικά στη διάρκεια των τελευταίων δύο ετών», είπε η Hawa από το Αφγανιστάν, που έφτασε στην Ελλάδα τον Φεβρουάριο του 2019, αφού έφυγε από την πατρίδα της, την πόλη Χεράτ, μαζί με τον σύζυγό της Ahmad και τα δύο παιδιά τους, Wahed (11) και Milad (4). «Το ταξίδι μας διήρκεσε 7 μήνες και από την Τουρκία περάσαμε στη Λέσβο. Μείναμε στη Μόρια για σχεδόν ενάμιση χρόνο. Η φωτιά του Σεπτεμβρίου ήταν μια από τις πιο τραυματικές εμπειρίες της ζωής μου», παραδέχτηκε, ενώ έφερνε στη μνήμη της εκείνες τις δύσκολες μέρες.\n«Όταν ξέσπασε η φωτιά, κοιμόμασταν σε μια μεγάλη σκηνή, μαζί με άλλες οικογένειες. Ξύπνησα και είδα τη φωτιά, τη μύρισα. Έβλεπες μικρές εκρήξεις να γίνονται παντού. Νόμιζα ότι η ακοή μου θα επηρεαζόταν σοβαρά. Το σώμα μου έτρεμε και ήμασταν όλοι πολύ φοβισμένοι», συνέχισε. «Λόγω του περιορισμένου χώρου που είχαμε στη σκηνή μας, όλα τα ρούχα μας, όλα μας τα πράγματα ήταν ήδη πακεταρισμένα. Ήμουν έτοιμη να φύγω. Η μόνη μου επιλογή ήταν να ακολουθήσω το πλήθος ώστε να βγω από τη δομή και να ξεφύγω από τη φωτιά». Ο ΔΟM συνάντησε τη Hawa και την οικογένειά της σε μια δομή προσωρινής φιλοξενίας στην Αθήνα, καθώς ανέμεναν τη μετεγκατάστασή τους στη Γερμανία. «Τόσο πριν όσο και μετά τη φωτιά στη Μόρια, νιώθαμε απελπισμένοι. Δεν νιώθαμε ασφαλείς», εξήγησε η Hawa. Ανυπομονώντας όμως για μια νέα αρχή για την οικογένειά της στη Γερμανία, εξέφρασε αισιοδοξία και ελπίδα.\n«Σήμερα, εδώ, αισθανόμαστε και πάλι άνθρωποι. Μας επιτρέπεται να έχουμε επιλογές και ευκαιρίες για εμάς και για τα παιδιά μας. Μπορώ να πω ότι η ζωή μας άρχισε ξανά να κυλά», είπε. Ο Ahmad, ο σύζυγος της Hawa, θυμάται την τρομερή κατάσταση που επικρατούσε εκείνη την ημέρα, που η φωτιά στη Μόρια τους άφησε άστεγους. «Περιφερόμασταν μόνοι στους δρόμους της Λέσβου. Νιώθαμε απελπισμένοι», είπε.\n«Στο Αφγανιστάν εργαζόμουν ως αγρότης. Το να φύγουμε αναζητώντας ένα μέρος όπου θα επικρατούσε η ειρήνη αποτελούσε μονόδρομο για εμάς. Θέλουμε να μεγαλώσουμε τα παιδιά μας σε ένα περιβάλλον ασφάλειας και ελπίδας», συνέχισε, αγκαλιάζοντας το γιο του, τον μικρό Milad. «Πρέπει να παραδεχτώ ότι δεν ξέρω τι να νιώσω αυτή τη στιγμή. Έχω, μάλλον, ανάμικτα συναισθήματα. Βρισκόμαστε μπροστά σε ένα νέο ξεκίνημα, σε νέες πόρτες που είναι έτοιμες να ανοίξουν, προσφέροντάς μας μια νέα αρχή, αλλά ταυτόχρονα όλο αυτό είναι κάτι άγνωστο για εμάς. Όπως και να ’χει θα προσπαθήσουμε να κάνουμε το καλύτερο για εμάς και για τα παιδιά μας», είπε η Hawa.\n«Θέλω να μοιραστώ τις καλύτερες ευχές μου για τους ανθρώπους που βρίσκονται στην Ελλάδα. Μερικοί από αυτούς είναι ευάλωτοι, ή έχουν αναπηρίες και σοβαρά προβλήματα υγείας», είπε. Η Hawa, ο Ahmad, και ο Wahed και ο Milad μετεγκαταστάθηκαν στη Γερμανία τον Οκτώβριο, ως αιτούντες άσυλο στο πλαίσιο του χρηματοδοτούμενου από την ΕΕ προγράμματος μετεγκατάστασης. Φέτος, 1.013 αιτούντες άσυλο έχουν μετεγκατασταθεί από την Ελλάδα σε άλλα ευρωπαϊκά κράτη, ενώ ο συνολικός αριθμός των μετεγκατασταθέντων, συμπεριλαμβανομένων προσφύγων και ασυνόδευτων ανηλίκων, ανέρχεται στα 1.622 άτομα.\nΤο πρόγραμμα μετεγκατάστασης χρηματοδοτείται από την Ευρωπαϊκή Επιτροπή (DG HOME), υλοποιείται από την Ελληνική Κυβέρνηση, μέσω της Ειδικής Γραμματείας Προστασίας Ασυνόδευτων Ανηλίκων και την Γενική Γραμματεία Μεταναστευτικής Πολιτικής, με τη συμμετοχή των κρατών-μελών της ΕΕ που συμμετέχουν στο πρόγραμμα και συντονίζεται από την Ευρωπαϊκή Επιτροπή. Ο ΔΟΜ συνεργάζεται στενά με τους εταίρους του ΟΗΕ, την Ύπατη Αρμοστεία του ΟΗΕ για τους Πρόσφυγες (UNHCR) και το Ταμείο των Ηνωμένων Εθνών για τα Παιδιά (UNICEF) για τη στήριξη όλων των πτυχών της διαδικασίας μετεγκατάστασης σε στενή συνεργασία με την Ευρωπαϊκή Υπηρεσία Υποστήριξης για το Άσυλο (EASO) και άλλους εταίρους.\nΓια περισσότερες πληροφορίες, παρακαλούμε επισκεφθείτε: https://greece.iom.int/en/voluntary-relocation-scheme-greece-other-european-countries\nΗ ιστορία του Αλί\nΟ ΔΟΜ συνάντησε τον Αλί στο Κέντρ ου Μαθήσης και Ένταξης (ILC) του προγράμματος HELIOS, που βρίσκεται στο κέντρο της Αθήνας. Εκεί ο Αλί παρακολουθεί μαθήματα ελληνικής γλώσσας και σεμινάρια για βοήθεια απασχόλησης με την υποστήριξη του προσωπικού του ΔΟΜ και του DRC. Μαζί του έφερε χάρτινα κουτιά γεμάτα χειροποίητα κοσμήματα και πολύχρωμα ρολόγια τοίχου, όλα κατασκευασμένα από τον ίδιο.\n«Άρχισα να παρακολουθώ διαδικτυακά σεμινάρια δημιουργικότητας πριν από ένα χρόνο. Τα βίντεο που βρήκα στο YouTube αποδείχθηκαν πολύ χρήσιμα. Η ιδέα του να δημιουργώ τα δικά μου κοσμήματα και ρολόγια τοίχου ήταν πολύ συναρπαστική. Παραμένει μια πολύ ικανοποιητική καθημερινή ρουτίνα», παραδέχεται ο Αλί. Ο Αλί είναι αναγνωρισμένος πρόσφυγας και ζει σήμερα σε ένα διαμέρισμα στην Αθήνα, μισθωμένο στο πλαίσιο του προγράμματος HELIOS, με τη σύζυγό του και δύο κόρες του, οκτώ και τριών ετών. Ήρθε στην Ελλάδα από το Αφγανιστάν τον Φεβρουάριο του 2016 και του χορηγήθηκε άσυλο πριν από μερικούς μήνες.\nΑφού έμεινε πρώτα σε μια ανοικτή δομή διαμονής στην Αττική, ο Αλί εγγράφηκε στο πρόγραμμα HELIOS, που χρηματοδοτείται από την ΕΕ, τον προηγούμενο χειμώνα. Βρήκε ένα διαμέρισμα και, τους τελευταίους τέσσερις μήνες, παρακολουθεί μαθήματα ελληνικής γλώσσας στο Κέντρο (ILC). Ο Αλί είναι πολύ ντροπαλός και διακριτικός για να παραδεχτεί τις γνώσεις του στην ελληνική γλώσσα. Ωστόσο, η πρόοδος που έχει σημειώσει είναι προφανής και η συζήτησή μας πραγματοποιήθηκε στα ελληνικά.\n«Είμαι σε θέση να μιλάω, να διαβάζω και να γράφω στα ελληνικά. Είναι μια γλώσσα που πραγματικά μου αρέσει πάρα πολύ. Η γυναίκα μου παρακολουθεί επίσης μαθήματα ελληνικής γλώσσας και προσπαθούμε να εξασκηθούμε μαζί στο σπίτι. Τώρα προετοιμάζομαι για εξετάσεις επιπέδου Β1», λέει ο Αλί.\nΠαράλληλα, και από τα μέσα Απριλίου του 2020, ο Αλί παρακολουθεί και συνεδρίες συμβουλευτικής για εύρεση εργασίας, που πραγματοποιούνται από τον ΔΟM Ελλάδας στο πλαίσιο του προγράμματος ένταξης HELIOS.\n«Δούλευα για 13 χρόνια ως ράφτης και για τρία χρόνια είχα μια μικρή επιχείρηση ένδυσης. Γνωρίζω τη δουλειά αυτή πολύ καλά», λέει. «Τώρα με την υποστήριξη του ΔOM, ψάχνω για δουλειά και με ενδιαφέρει να γίνω διερμηνέας. Είναι πολύ δύσκολο, το αναγνωρίζω, αλλά θέλω πραγματικά να βρω δουλειά εδώ. Ταυτόχρονα, όμως, συνεχίζω να σχεδιάζω και να δημιουργώ κοσμήματα», λέει.\nΟ Αλί αγοράζει όλα τα απαραίτητα υλικά από μικρά καταστήματα στην Αθήνα. Τα προϊόντα του κατασκευάζονται κυρίως από ξύλο και ρητίνη, ενώ όλα τα χρώματα, που προέρχονται από την Κίνα, τα παραγγέλνει μέσω διαδικτύου. Προωθεί το έργο του στο Διαδίκτυο, μέσω ενός e-shop, όπου φιλοξενούνται πολλοί Έλληνες και ξένοι καλλιτέχνες.\nΜέσω του προγράμματος HELIOS, ο ΔOM στοχεύει στην προώθηση της ένταξης των δικαιούχων διεθνούς προστασίας στην ελληνική κοινωνία, μέσω μαθημάτων ένταξης, στέγασης και υποστήριξης απασχολησιμότητας. Το πρόγραμμα HELIOS του ΔΟΜ, υλοποιείται με την υποστήριξη της Ευρωπαϊκής Επιτρoπής.\nΑπό την εκμάθηση του ελληνικού αλφαβήτου έως τη δημιουργία εγχειρίδιου Ελληνικών - Σορανί\n«Ήμουν πραγματικά ζαλισμένος», εξηγεί ο Saher στον ΔΟΜ, ενώ στα λαμπερά μάτια του μπορεί να διακρίνει κανείς τα έντονα συναισθήματα που του προκάλεσαν οι πρώτες μέρες από την άφιξή του στη ν Ελλάδα. «Έβλεπα μόνο άγνωστα σε μένα σχήματα και άκουγα παράξενους ήχους. Δεν καταλάβαινα τίποτα απολύτως και η Ελλάδα ήταν για εμένα ένας ξένος τόπος». Ο ΔΟΜ συνάντησε τον Saher στο διαμέρισμά του στη δομή φιλοξενίας της Δράμας, μέσα στο τακτοποιημένο του δωμάτιο.\nΟ 29-χρονος Saher εξηγεί ότι έχει περάσει πολλά τα τελευταία δυο χρόνια. Αναγκαστική μετανάστευση, μοναξιά, απομόνωση. Ένας νεαρός άνδρας που ξαφνικά έγινε ξένος μεταξύ των ξένων. Παρέμεινε Κούρδος από το Ιράκ - η ταυτότητά του δεν θα άλλαζε ποτέ - αλλά η μητρική του γλώσσα, τα Σορανί, δεν του ήταν χρήσιμη πια. Αυτός και η οικογένειά του είχαν μεταναστεύσει στην Ελλάδα, οπότε η ελληνική γλώσσα κυριάρχησε στην καθημερινότητά του. Δεν ήξερε όμως πώς να μιλήσει κι έτσι δεν μπορούσε να επικοινωνήσει με τους ανθρώπους εύκολα.\nΤα πάντα ήταν νέα για τον Saher στην Ελλάδα και ιδιαίτερα τους πρώτους 8 μήνες ήταν τελείως χαμένος, σαν να του είχε τραβήξει κάποιος το χαλί κάτω απ΄τα πόδια.\n«Δεν μπορούσα να μιλήσω, δεν είχα και φίλους εκείνη την περίοδο» θυμάται. Τότε αποφάσισε πως ήταν καιρός να αναλάβει δράση. Το μεγαλύτερό του μυστικό για να προχωρήσει και να πετύχει στη ζωή του, ήταν να κάνει μικρά βήματα καθημερινά. Δεν είχε κάποιον δάσκαλο στο πλευρό του, αλλά με τη βοήθεια πολλών εφαρμογών εκμάθησης της σύγχρονης ελληνικής γλώσσας, έκανε την αρχή και ένιωσε να «σπάει τον κώδικα» και να καταλαβαίνει κάποια πράγματα. «Λίγο, λίγο», μπορεί να πει τώρα, με τα σπαστά αλλά σωστά ελληνικά που μιλάει.\nΑφού γύρισε αρκετα μέρη σε όλη την Ελλάδα, μαζί με τη σύζυγό του και το μικρό τους γιο και προτού μεταφερθεί στη δομή του ΔΟΜ στη Δράμα, μια ευκαιρία παρουσιάστηκε μπροστά του και ο Saher την αξιοποίησε. Ενώ βρισκόταν στην πόλη της Βέροιας, είχε την ευκαιρία να παρακολουθήσει μαθήματα ελληνικών σε νυχτερινό σχολείο για δύο μήνες. Αυτό ενίσχυσε τη μαθησιακή του ικανότητα, τού πρόσφερε δυνατότητες και του άνοιξε το δρόμο για περαιτέρω βελτίωση της χρήσης της γλώσσας.\nΧάρη στην προσπάθεια και την αφοσίωσή του, τα παράξενα σχήματα που είχαν τα ελληνικά γράμματα άρχισαν να βγάζουν πλέον νόημα. Το έργο έχει αποδειχθεί αρκετά δύσκολο μέχρι στιγμής, ωστόσο, ο Saher επέλεξε να προχωρήσει και να μην κοιτάξει πίσω. Και απο τότε αγάπησε ιδιαίτερα την ελληνική γλώσσα και μάλιστα άρχισε να βοηθά τη γυναίκα του να μάθει ελληνικά. Συνήθιζε να λέει και να ξαναλέει «είναι μια όμορφη γλώσσα, μου αρέσει».\nΣε μεταγενέστερο στάδιο, συνειδητοποίησε ότι ο όγκος των σημειώσεων που κρατούσε ήταν πολύ μεγάλος. Η αγάπη του για τάξη όμως και το επαρκές υλικό που είχε στη διάθεσή του ήταν αρκετά για να του επιτρέψουν να σκεφτεί ένα φιλόδοξο σχέδιο: να δημιουργήσει το δικό του, αλλά και το πρώτο λεξικό φράσεων για Ελληνικά-Σορανί. Το εγχείρημα αυτό θα εξυπηρετούσε και θα χαροποιούσε ιδιαίτερα όλους όσοι μιλούσαν Σορανί και ήθελαν να μάθουν ελληνικά από το μηδέν με εύκολο τρόπο. «Μεταγράφω ελληνικά γράμματα, λέξεις, ακόμη και ολόκληρες προτάσεις σε Sorani, έτσι ώστε ένας νέος μαθητής να γνωρίζει πώς προφέρονται σωστά. Έφτασα σε ένα σημείο που το νόημα μιας λέξης δεν ήταν για μένα το παν. Αυτό που ήθελα περισσότερο ήταν να κατανοήσω και να μάθω την προφορά του νέου λεξιλογίου που έβλεπα. Οπότε προέκυψε κάπως σαν ανάγκη το ξεκίνημα ενός σχεδίου μεταγραφής. Και λειτούργησε μια χαρά. Είναι ένα χρήσιμο εργαλείο που κάνει τη διαδικασία μάθησης πιο διασκεδαστική και φέρνει αποτελέσματα πιο γρήγορα».\nΟι προκλήσεις αποτελούν τροφή για το μυαλό του, ενώ η επιμονή και η καρτερικότητά του τον βοήθησαν να εκπαιδευτεί στους ήχουν των ελληνικών φθόγγων.\n«Συνειδητοποίησα ότι το να πετύχει κανείς κάτι είναι μόνο ζήτημα ισχυρής θέλησης και σωστού καθορισμού στόχων. Ένα ταξίδι χιλίων μιλίων ξεκινά με ένα μόνο βήμα, λένε. Το να συγκεντρώσω όλες τις σημειώσεις μου ήταν το πρώτο βήμα που ενεργοποίησε την επόμενη κίνηση μου. Η κατάρτιση ενός εγχειριδίου ήταν μια ιδέα τόσο έντονη, σαν ένα ασταμάτητο φως που αναβόσβηνε μέσα στο κεφάλι μου. Παθιάστηκα πολύ με την ιδέα».\nΚαι μέρα με τη μέρα, άρχισε να παίρνει σάρκα και οστά. Απέκτησε, λοιπόν, έναν νέο κολλητό φίλο, τον υπολογιστή του, με σημειωματάριό του να καταλαμβάνει την αμέσως επόμενη θεση. Πρώτα, επέλεξε το σωστό πλαίσιο, μετά τις γραμματοσειρές και άρχισε να ασχολείται πολύ σοβαρά με το θέμα. Το δεύτερο βήμα - και το πιο χρονοβόρο - ήταν η ψηφιοποίηση των χειρόγραφων σημειώσεών του.\nΟ Saher μοιράστηκε την προσπάθειά του με το προσωπικό του ΔΟΜ που εργάζεται στη δομή φιλοξενίας στη Δράμα. Και ο ΔΟΜ, με τη σειρά του, μίλησε γι 'αυτό με τους συναδέλφους του Solidarity Now, που επίσης δραστηριοποιούνται στην δομή.\nΛίγο καιρό αργότερα, το προσωπικό του ΔΟΜ και του Solidarity Now πρότειναν στον Saher να προωθήσει την ψηφιακή του εργασία και να κυκλοφορήσει μια έντυπη έκδοση.\n«Αστειεύονται;» - «Αυτή ήταν η αρχική μου σκέψη, αλλά μετά σκέφτηκα ότι ήταν μεγάλη τιμή και εξαιρετική ευκαιρία να πραγματοποιήσω ένα όνειρό μου. Μέχρι τότε, το να δω το έργο μου τυπωμένο ήταν απλά ένας ευσεβής πόθος. Ωστόσο, η πρότασή τους ήταν πραγματική και θα μπορούσε να λειτουργήσει ως εφαλτήριο για άλλα παρόμοια προτζεκτ μου στο μέλλον». Οι επόμενες σκέψεις του φάνηκαν να έρχονται απροσδόκητα, αλλά ήταν ακριβείς, σε απλά ελληνικά και με σωστή διατύπωση, έτσι που δεν υπήρχε περιθώριο παρερμηνείας.\n«Όταν τελειώσω με αυτή τη "δημοσίευση", στόχος μου είναι να βρω το επόμενο γλωσσικό εργαλείο. Η διαφορά θα είναι ότι, αντί να μεταφράζουμε και να μεταγράφουμε από Ελληνικά σε Sorani, θα είναι από Ελληνικά σε Kurmanji, καθώς και από Ελληνικά σε Αραβικά. Ελπίζω να το καταφέρω», πρόσθεσε.\nΤο γεγονός ότι κατάφερε να μάθει καλά ελληνικά ήταν ένας σημαντικός παράγοντας που έπαιξε ρόλο στην απόφασή του να ζήσει στην Ελλάδα με την οικογένειά του. «Άλλοι Κούρδοι μου λένε ότι θα μετακομίσουν στη Γερμανία ή τις Κάτω Χώρες ή ότι ονειρεύονται να φύγουν από την Ελλάδα. Εγώ όμως όχι. Η Ελλάδα είναι όμορφη, οι άνθρωποι είναι ευγενικοί, ο καιρός είναι καλός και αισθάνομαι ότι μου ταιριάζει ως χώρα. Λοιπόν, γιατί να ψάχνουμε για μια ακόμη νέα βάση; Συζητώντας το θέμα με τη γυναίκα μου καταλήγουμε στο ίδιο συμπέρασμα: η επιθυμία μας είναι να εγκατασταθούμε στην Ελλάδα».\nΟ Σάχερ είναι πλέον αναγνωρισμένος πρόσφυγας και «χτίζει» τη ζωή του στην Ελλάδα. Έχει ήδη νοικιάσει ένα διαμέρισμα στη Βόρεια Ελλάδα, όπου και ζει, στο πλαίσιο του προγράμματος HELIOS, που χρηματοδοτείται από την Ευρωπαϊκή Επιτροπή.\nΟ ΔΟΜ υλοποιεί το πρόγραμμα "Supporting the Greek Authorities in Managing the National Reception System for Asylum Seekers and Vulnerable Migrants (SMS)", με την υποστήριξη της Ευρωπαϊκής Επιτρoπής.\nΜια ιστορία ανθρωπιάς και θάρρους\nΟ ΔΟΜ υλοποιεί το πρόγραμμα "Supporting the Greek Authorities in Managing the National Reception System for Asylum Seekers and Vulnerable Migrants (SMS)", με τη στήριξη της Ευρωπαϊκής Επιτροπής.\nΠαρακολούθηση μαθημάτων πληροφορικής και Aγγλικής γλώσσας\nΕίμαι ο Manaf Alhamad Alrizij. Είμαι 25 χρονών. Είμαι από τη Συρία. Βρίσκομαι στην Ελλάδα εδώ και 1,5 χρόνο. Ζω στην Ανδραβίδα τους τελευταίους επτά μήνες.\nΗ οικογένειά μου είναι στη Συρία, έχω επίσης έναν αδερφό στη Γερμανία και έναν στην Ελλάδα. Όταν ήμουν στη Συρία ήμουν μαθητής στο Γυμνάσιο και στη συνέχεια ξεκίνησα να σπουδάζω μηχανικός. Δυστυχώς, λόγω των δύσκολων συνθηκών έπρεπε να σταματήσω από τον πρώτο κιόλας χρόνο. Στο μέλλον θέλω να συνεχίσω τις σπουδές μου και να αποκτήσω το πτυχίο μου. Στον ελεύθερο χρόνο μου, μελετάω κυρίως προγράμματα υπολογιστών και για αυτό το λόγο τα μαθήματα πληροφορικής που διοργάνωσε η ομάδα του ΔΟΜ είναι μια υπέροχη δραστηριότητα και πολύ δημιουργική. Ελπίζω στο μέλλον κι άλλες τέτοιες δράσεις να πραγματοποιηθούν στη δομή φιλοξενίας της Ανδραβίδας με στόχο τη γνώση και τη δημιουργική απασχόληση.\nΓι' αυτό κι είμαι τόσο ενθουσιασμένος με την εθελοντική ομάδα υπολογιστών που δημιουργήσαμε με τη βοήθεια της ομάδας του ΔΟΜ. Παρακολουθώ επίσης μαθήματα αγγλικών που οργανώνει το Solidarity Now, μέσω υπολογιστή.\nΗ ιστορία του Jameel\nΗ φωνή του Cheste r Benninton, τα τραγούδια του, με βοήθησαν να διατηρήσω μία καλή ψυχολογική κατάσταση την περίοδο που βρισκόμουν σε υπερπλήρεις δομές φιλοξενία κι ένιωθα αρκετά πιεσμένος. Το 2016 κατάφερα να φτάσω στην Ελλάδα και έμεινα περίπου 2 συνεχόμενα χρόνια, έως το 2018 σε ανοιχτές δομές φιλοξενίας. Οι στίχοι του αποτέλεσαν έμπνευση για μένα και μου έδιναν δύναμη να συνεχίσω.\nΉμουν δεκαέξι και κάτι τότε… σύντομα θα έκλεινα τα δεκαεπτά, και μαζί μου είχα και τον μικρότερο αδελφό μου. Ο πατέρας μας δεν είχε καταφέρει ακόμα να περάσει από την Τουρκία στην Ελλάδα. Έτσι, ο Bennington πήρε τον ρόλο τού φύλακα αγγέλου. Ακόμα και σήμερα που όλα έχουν αλλάξει προς το καλύτερο κι εγώ, ως άτομο, έχω τη δυνατότητα για ένα εντελώς διαφορετικό, όμορφο μέλλον, ο Bennington συνεχίζει να με συντροφεύει. Χάρη στον ΔΟΜ, όπου και εργάζομαι ως διερμηνέας στο πρόγραμμα SMS ήδη από το 2018, έχω μια όμορφη καθημερινότητα και τα μέσα για να πετύχω τους στόχους μου.\nΈνας από αυτούς είναι και η ζωγραφική. Πρώτη φορά που κατάλαβα ότι ήμουν καλός στη ζωγραφική ήταν στο δημοτικό. Τότε έκανα και τα πρώτα μου μαθήματα, λαμβάνοντας τις βασικές γνώσεις γύρω από τη συγκεκριμένη τέχνη. Τα τελευταία χρόνια, σκίτσα, απλές ζωγραφιές, αλλά και πίνακες μικρότερου και μεγαλύτερου μεγέθους, γίνονται ο δικός μου τρόπος για να εκφράσω τα όσα νιώθω βαθιά μέσα μου. Μου αρέσει. Βάζω μουσική -ο Bennington παραμένει κορυφαία επιλογή μου- και οτιδήποτε αρνητικό μπορεί να υπάρχει εξαφανίζεται με αποτέλεσμα να ηρεμώ και να δημιουργώ. Κοιτώντας πίσω στο πρόσφατο παρελθόν μου, ανακαλώ μνήμες. Μου συμβαίνει συχνά, αλλά δεν με κάνει να αισθάνομαι άσχημα, δεν με πιέζει συναισθηματικά. Το να δουλεύω με πρόσφυγες και μετανάστες ήταν επιθυμία μου. Το βλέπω ως ευκαιρία για να βοηθήσω ανθρώπους που πέρασαν τα ίδια με μένα και να τους στηρίξω όπως στήριξαν εμένα όταν το είχα ανάγκη. Κάτι που μετέτρεψα σε εφαλτήριο ενός λαμπρότερου μέλλοντος. Οι έξι γλώσσες που μιλάω (Παστό, Ουρντού, Αγγλικά, Φαρσί, Χίντκο, Παντζάμπι) μου επιτρέπουν να επικοινωνώ με μετανάστες από διαφορετικές χώρες καταγωγής. Τα Ελληνικά έχουν προστεθεί σε αυτές, καθώς έχω αρχίσει να μαθαίνω πρόσφατα και είναι μία γλώσσα που θέλω να κατακτήσω.\nΠαρόλο που η δουλειά μου είναι άκρως σημαντική, η καρδιά μου ανήκει στη ζωγραφική. Μέχρι σήμερα, έχω πάρει μέρος σε περισσότερες από δέκα εκθέσεις, στην Αθήνα και τη Θεσσαλονίκη, ενώ θα πήγαινα να εκθέσω έργα μου και στη Βουδαπέστη, αλλά ο COVID19 ανέτρεψε τα σχέδια. Η τελευταία μου συμμετοχή ήταν σε έκθεση στο Γαλλικό Ινστιτούτο Θεσσαλονίκης, τον Νοέμβριο τού 2019. Βέβαια, πίνακές μου έχουν ταξιδέψει σε πολλές ευρωπαϊκές χώρες, όπως το Βέλγιο και το Λουξεμβούργο, όπως και στις ΗΠΑ, όπου έχουν εκτεθεί και πωληθεί από φιλότεχνους. Έχοντας πατήσει τα είκοσι, ξέρω πια ότι δεν μου αρκούν μόνο η δουλειά και το πάθος μου για τη ζωγραφική. Θέλω να σπουδάσω και θα το προσπαθήσω. Στρέφομαι προς τις θετικές επιστήμες και θα ήθελα να γίνω είτε μηχανικός είτε αρχιτέκτονας. Πάντως, προς το παρόν θέλω να παραμείνω στο σπίτι μου και επίγειο παράδεισό μου, τη Θεσσαλονίκη. Δεν μπορώ, σε αυτή τη φάση να σκεφτώ τη ζωή μου εκτός Ελλάδας ή, πολύ περισσότερο, εκτός Θεσσαλονίκης.\nΗ ιστορία της Lela και του Ali\n«Η ενσωμάτωση ήταν η μόνη μας σκέψη και ο μοναδικός στόχος μας ευθύς εξαρχής. Ξέραμε καλά πως θέλουμε να διατηρήσουμε την καθημερινότητά», λέει η Lela «Για αυτό, άλλωστε, αποφασίσαμε να ψάξουμε να βρούμε γυμναστήριο κοντά στη δομή και κάνουμε την εγγραφή», προσθέτει ο Ali. «Μετά τα παραπάνω, η εγγραφή στο πρόγραμμα HELIOS ήρθε ως φυσική συνέχεια. Το να γίνουμε κομμάτι της ελληνικής κοινωνίας ήταν και παραμένει προτεραιότητά μας», συνεχίζει. Μπαίνει και η Lela στην κουβέντα, «ήδη προτού εγγραφούμε στο HELIOS είχαμε αρχίσει να ψάχνουμε για διαμέρισμα. Τώρα θα είναι πιο εύκολο και η βοήθεια κάτι που εκτιμούμε πολύ. Ήρθαμε στην Ελλάδα το 2017 και από την πρώτη στιγμή μένουμε στη δομή της Καβάλας. Ως αναγνωρισμένοι πρόσφυγες πια, νιώθουμε την ανάγκη για ιδιωτικότητα και για το δικό μας διαμέρισμα», εξηγεί. Συνολικά, η στήριξη του Οργανισμού τα χρόνια που διαμένουν εδώ τους έχει επιτρέψει να εξελιχθούν παρόλο που η ελληνική γραφειοκρατία, συχνά στέκεται εμπόδιο στον δρόμο τους.\nΑκριβώς απέναντι από το διαμέρισμα που τους έχει παραχωρηθεί στη δομή φιλοξενίας έφτιαξαν την ιδιωτική τους αυλή που κρύβεται πίσω από φύλλα φοίνικα. Μέσα φύτεψαν λαχανικά και λουλούδια για να δίνουν χρώμα ενώ η παχιά σκιά των δέντρων τους επιτρέπει να χαλαρώνουν στη δροσιά. «Είναι πολύ όμορφα να καθόμαστε εδώ, αλλά τώρα που τα μέτρα κατά του COVID-19 δεν είναι πια σε ισχύ, μπορώ να επιστρέψω στη δουλειά μου. Αν και μερικής απασχόλησης, δεν μου επιτρέπει να κάθομαι, αλλά δεν με πειράζει γιατί η δουλειά είναι κάτι που μου είχε λείψει». Ο Ali βρήκε τη δουλειά του μέσω ενός Έλληνα φίλου του που γνώρισε στο γυμναστήριο. Εργάζεται στην κουζίνα γνωστού εστιατορίου της Καβάλας. «Δεν έχει καμία σχέση με το αντικείμενο που σπούδασα. Στο Ιράν εργαζόμουν ως πολιτικός μηχανικός, αλλά σημασία έχει πως αισθάνομαι καλύτερα με τον εαυτό μου. Είναι μετριόφρων άνθρωπος και μαζεμένος. Έτσι, η Lela βρίσκει ευκαιρία να προσθέσει περισσότερα. «Χάρη στον συγκεκριμένο άνθρωπο, ο άντρας μου βρήκε και την καλοκαιρινή του δουλειά σε all-day bar στον Ποτό της Θάσου, ένα νησί κοντά στην Καβάλα». Αποτελούν ιδιαίτερα δυναμικό ζευγάρι, ειδικά σε ό,τι έχει να κάνει με την εύρεση εργασίας. «Μου αρέσει να είμαι ένα βήμα μπροστά και να σκέφτομαι πρακτικά, να είμαι αυτόνομος και στέκομαι στα δυο μου πόδια», λέει ο Ali. «Στο Ιράν δούλευα ως make-up artist. Αν και θα ήθελα να βρω κάτι στον τομέα μου, η γλώσσα δεν βοηθάει», παραδέχεται η Lela. Παρόλο που καταλαβαίνουν ελληνικά, δεν μιλούν καλά ενώ τα αγγλικά τους είναι σαφώς καλύτερου επιπέδου. «Η βελτίωση των ελληνικών είναι βασικός μας στόχος», λέει το ζευγάρι. Διατηρώντας θετική στάση, παραδέχονται πως «τα καλύτερα έρχονται. Η κόρη μας πάει σε ελληνικό σχολείο και μας βοηθάει πολύ, το ίδιο και οι Έλληνες φίλοι μας και η τριβή μαζί τους».\nΤο πρόγραμμα ΗELIOS υποστηρίζει την ένταξη των αναγνωρισμένων προσφύγων στην ελληνική κοινωνία. Με την υποστήριξη του Ταμείου Ασύλου, Μετανάστευσης και Ένταξης της Ευρωπαϊκής Ένωσης.\nΝέα αρχή για τη Masumeh και την Gulnesah\nΗ M asumeh και η Gulnesah ήταν συναισθηματικά φορτισμένες καθώς αποχαιρετούσαν τους παλιούς φίλους τους, αναχωρώντας από το ξενοδοχείο όπου διέμεναν τον τελευταίο ενάμιση χρόνο, και το οποίο βρίσκεται λίγα χιλιόμετρα έξω από την Αθήνα. Ως αναγνωρισμένες πρόσφυγες, αποφάσισαν να εγγραφούν στο πρόγραμμα HELIOS και να ξεκινήσουν τη νέα τους ζωή στην Ελλάδα. Με την υποστήριξη της ομάδας του προγράμματος άρχισαν να ψάχνουν για διαμέρισμα με σκοπό να συγκατοικήσουν και να ζήσουν ανεξάρτητες, μαζί με τα παιδιά τους, στην Αθήνα.\nΗ Masumeh (41 ετών) και η Gulnesah (42 ετών) είναι μητέρες μονογονεϊκών οικογενειών και κατάγονται από το Αφγανιστάν. Η Masumeh έχει ένα παιδί και η Gulnesah δυο. Η Matin είναι 13 ετών, η Marjan 15 και ο αδερφός της, Amir Reza 12 ετών αντίστοιχα. Ήρθαν στην Ελλάδα, μέσω του Ιράν, το φθινόπωρο του 2018 και προτού μεταφερθούν στην Αττική έμειναν για 50 μέρες στη Λέσβο.\nΑποφάσισαν να αναζητήσουν ένα διαμέρισμα κατά τη διάρκεια της δύσκολης περιόδου της ολικής απαγόρευσης κυκλοφορίας στην Ελλάδα, εξαιτίας της COVID-19. Έιχαν ήδη ενημερωθεί για την ύπαρξη του προγράμματος HELIOS, όπως αυτό υλοποιείται από τον ΔΟΜ και τους συνεργαζόμενους φορείς, το οποίο υποστηρίζει την ομαλή ένταξη των αναγνωρισμένων προσφύγων στην ελληνική κοινωνία.\n«Γνωρίζαμε καλά ότι το να κάνουμε νέα βήματα στη ζωή μας, κατά τη διάρκεια της ολικής απαγόρευσης κυκλοφορίας, θα ήταν δύσκολο και απαιτητικό. Αλλά έπρεπε να αξιολογήσουμε τις επιλογές μας και να τις αξιοποιήσουμε. Η εύρεση ενός διαμερίσματος ήταν μία από αυτές τις επιλογές», λέει η Gulnesah.\nΛόγω του αποκλεισμού και των περιορισμών κυκλοφορίας στην Ελλάδα, η Masumeh και η Gulnesah έλαβαν αξ αποστάσεως βοήθεια από το προσωπικό του ΔΟΜ. Μέσω διαδικτυακών ατομικών συνεδριών με το προσωπικό του προγράμματος HELIOS, απέκτησαν πρόσβαση σε φωτογραφίες υποψηφίων και διαθέσιμων διαμερισμάτων, είχαν επικοινωνία με τους ιδιοκτήτες και τελικώς κατάφεραν να νοικιάσουν το δικό τους διαμέρισμα.\n«Αποφασίσαμε να ζήσουμε μαζί, όχι μόνο επειδή είμαστε φίλες. Θέλουμε επίσης να μοιραστούμε τα καθημερινά έξοδα. Αισθανόμαστε μεγάλη ευγνωμοσύνη που βρήκαμε αυτό το νέο σπίτι για να μείνουμε. Ταυτόχρονα, βέβαια, αισθανόμαστε και το άγχος που αντιμετωπίζουν οι περισσότεροι άνθρωποι, όταν βρίσκονται μπροστά σε νέες προκλήσεις», λέει η Masumeh, ενώ τοποθετεί τα προσωπικά της αντικείμενα στο νέο της διαμέρισμα.\nΜέσω του προγράμματος HELIOS, η Masumeh και η Gulnesah λαμβάνουν επιδότηση ενοικίου για το νέο τους διαμέρισμα και μέσα στις επόμενες μέρες θα αρχίσουν να πηγαίνουν σε ένα Κέντρο Εκμάθησης και Ένταξης κοντά στο σπίτι τους για να ξεκινήσουν μαθήματα ελληνικής γλώσσας και ένταξης.\n«Ο επόμενος στόχος μας είναι να μάθουμε τη γλώσσα. Είναι πολύ σημαντικό για εμάς και τα παιδιά μας να αρχίσουμε σύντομα να εργαζόμαστε. Η εύρεση εργασίας είναι η πιο βιώσιμη λύση για την ανεξάρτητη ζωή που θέλουμε να ζήσουμε», παραδέχεται η Masumeh.\nΗ ιστορία του Khaled Al Hamadi\nΟνομάζομαι Khaled Al Hamadi. Είμαι 20 χρονών και κατάγομαι από τη Συρία. Βρίσκομαι στην Ελλάδα τα τελευταία 3 χρόνια. Αρχικά έφτασα στο νησί της Χίου, όπου έμεινα για 5 μήνες και στη συνέχεια μεταφέρθηκα στην ανοιχτή δομή φιλοξενίας στην Ανδραβίδα. Μέλη της οικογένειάς μου βρίσκονται στο Ιράκ και στη Γερμανία. Στη Συρία, φοιτούσα στο Λύκειο και κατά τη διάρκεια της παραμονής μου στην Ελλάδα παρακολούθησα μαθήματα στο Ελληνικό δημόσιο σχολείο. Μιλάω Αγγλικά και Ελληνικά και στα μελλοντικά μου σχέδια είναι να μάθω τη Γερμανική γλώσσα. Έχω ήδη παρακολουθήσει τα μαθήματα Γερμανικών, Αγγλικών και Ελληνικών που διοργανώνει ο Διεθνής Οργανισμός Μετανάστευσης (ΔΟΜ).\nΜένω στη δομή φιλοξενίας της Ανδραβίδας εδώ και κάποιους μήνες και προσπαθώ να είμαι ενεργό μέλος αυτής της μικρής κοινότητας. Στον ελεύθερό μου χρόνο, εκτός από την ενασχόλησή μου με τη μουσική, οργανώνω δραστηριότητες στις οποίες μπορούν να συμμετέχουν τα παιδιά που μένουν στη δομή. Θα ήθελα επίσης να προσθέσω ότι έχω εργαστεί εθελοντικά σαν συνοδός σε λεωφορεία του ΔΟΜ τα οποία μεταφέρουν τα παιδιά στο σχολείο.\nΗ αλληλεπίδραση και η επικοινωνία με τους ανθρώπους με εμπνέει και εύχομαι μία ημέρα να εργαστώ σε έναν διεθνή οργανισμό που βοηθά τους πρόσφυγες και τους μετανάστες σε όλο τον κόσμο. Αυτός είναι ο λόγος που επενδύω στη μελέτη ξένων γλωσσών. Ο καθένας έχει διαφορετική προσωπικότητα, αλλά κάποιες φορές μοιραζόμαστε τις ίδιες σκέψεις, τους ίδιους φόβους, τις ίδιες ελπίδες. Πιστεύω ακράδαντα στην επικοινωνία μεταξύ ανθρώπων, ανεξαρτήτως εθνικότητας και θρησκείας. Θέλω επίσης να πω ότι είμαι ένας αισιόδοξος άνθρωπος που κάνει όνειρα για το μέλλον.\nΤο πρόγραμμα "Supporting the Greek Authorities in Managing the National Reception System for Asylum Seekers and Vulnerable Migrants (SMS)", πραγματοποιείται με την υποστήριξη της Ευρωπαϊκής Επιτροπής.\nΔιαβάστε την ιστορία του Talha Mohamed από τη Συρία\nΕάν κάποιος μου έλεγε πριν μερικά χρόνι α ότι σήμερα θα αναζητούσα εργασία στον τομέα του τουρισμού, ως πρόσφυγας σε ξένη χώρα, θα γελούσα. Όμως η ζωή είναι απρόβλεπτη, το αναπάντεχο μού συνέβη και να ’μαι. Δυστυχώς, η πατρίδα μου, η Συρία, ανήκει πλέον στο πρόσφατο παρελθόν μου.\nΑφού πρώτα πέρασα ένα διάστημα για να μάθω καλά ελληνικά με τη βοήθεια του Αριστοτελείου Πανεπιστημίου Θεσσαλονίκης, τώρα, με την υποστήριξη των ανθρώπων του προγράμματος HELIOS του ΔΟΜ, είμαι σε θέση να ψάξω για δουλειά. Οι εργαζόμενοι στον τομέα Απασχόλησης του προγράμματος, βρίσκονται δίπλα μου σε κάθε βήμα, με πρώτο εκείνο της σύνταξης του βιογραφικού. Βρέθηκα στο κέντρο εκπαίδευσης (ILC) στη Θεσσαλονίκη που λειτουργεί σε συνεργασία με το Ελληνικό Συμβουλίο για του Πρόσφυγες (ΕΣΠ) και δημιουργήσαμε μαζί τις βάσεις ώστε να βρω δουλειά στον τουρισμό. Η συμμετοχή μου σε διοργανώσεις όπως οι «Ημέρες Καριέρας», η εξάσκηση στο πώς να ανταποκρίνομαι σε συνεντεύξεις έχουν αποδειχθεί πολύ βοηθητικά στοιχεία για την αυτοπεποίθησή μου. Η Θεσσαλονίκη είναι η πόλη στην οποία σκοπεύω να ζήσω και να φτιάξω τη ζωή μου.\nΣτο Χαλέπι της Συρίας, όπου και ζούσα, δεν είχα κάποια σχέση με τον τουρισμό. Σπούδασα Μηχανολόγος Μηχανικός και δούλευα στον εν λόγω τομέα. Κοιτώντας μπροστά, το μόνο που θέλω να πω είναι πως ποτέ δεν είναι αργά για μια νέα αρχή. Ποτέ δεν μετάνιωσα που αφιέρωσα χρόνο να μάθω ελληνικά προτού μπω στη διαδικασία να αναζητήσω εργασία. Είμαι ήδη σε επίπεδο Β1 και συνεχίζω ακάθεκτος έως ότου μάθω τη γλώσσα όσο καλύτερα γίνεται. Το πρόγραμμα HELIOS προσφέρει, όχι μόνο στήριξη στην εύρεση εργασίας στους ωφελούμενους του προγράμματος, αλλά και μαθήματα εκμάθησης ελληνικών, παρέχοντας σημαντικά εργαλεία και για άλλους ανθρώπους που είναι στη θέση μου.\nΠρόγραμμα HELIOS -Hellenic Integration Support for Beneficiaries of International Protection, με την υποστήριξη του Directorate General Migration and Home Affairs of the European Commission (DG HOME)\nΗ ιστορία του M.S.\n«Όταν πήγαινα σχολείο στην Καμπούλ, θυμάμαι ότι μου άρεσε πολύ το μάθημα της βιολογίας. Βρίσκω ιδιαίτερα ενδιαφέρουσες τις εικόνες του ανθρώπινου σώματος. Τώρα, στο νέο μου σχολείο στην Αθήνα, που βρίσκεται κοντά στην πλατεία Βικτωρίας, θα ήθελα να επικεντρωθώ στον κλάδο της πληροφορικής. Αυτό θα ήθελα να ακολουθήσω και επαγγελματικά», λέει ο M.S. από το Αφγανιστάν, που αυτή τη στιγμή διαμένει σε ένα διαμέρισμα στο κέντρο της Αθήνας. Ο M.S. είναι 17 ετών και βρίσκεται στην Ελλάδα τα τελευταία δυο χρόνια και πέντε μήνες περίπου. Αυτό το διάστημα μένει σε ένα διαμέρισμα στην Αθήνα, μαζί με τρεις φίλους του, που επίσης έφτασαν στην Ελλάδα μόνοι τους, ως ασυνόδευτοι ανήλικοι. Οι δυο κατάγονται από το Αφγανιστάν, ένας από το Πακιστάν και ένας ακόμη από την Αίγυπτο. Το διαμέρισμα λειτουργεί στο πλαίσιο του προγράμματος PEDIA, το οποίο υλοποιείται από τον ΔΟΜ σε συνεργασία με τη UNICEF και χρηματοδοτείται από ευρωπαϊκούς πόρους. Μέσω του προγράμματος παρέχονται συνθήκες ημί-αυτόνομης διαβίωσης σε ασυνόδευτους ανήλικους στην Ελλάδα.\n«Μας αρέσει να μαγειρεύουμε καθημερινά. Αν με ρωτήσει κανείς τι προτιμώ, ανάμεσα σε σοκολάτα και μακαρόνια, θα πω σίγουρα το δεύτερο! Τους συγκατοίκους μου τους γνώρισα προτού ξεκινήσουμε να μένουμε μαζί. Έμενα τότε σε ένα ξενοδοχείο της Αθήνας, για περίπου ενάμιση χρόνο. Εκεί είχα την ευκαιρία να εξερευνήσω και να γνωρίσω ένα μεγάλο μέρος της πόλης. Μου αρέσει πολύ η Αθήνα, οι άνθρωποί της και οι καθημερινές συνήθειες της πόλης. Στον ελεύθερό μου χρόνο πηγαίνω και στο γυμναστήριο. Λατρεύω την άσκηση, αφού μου δίνει δύναμη για να αντεπεξέρχομαι στις καθημερινές μου υποχρεώσεις, όπως είναι και το σχολείο». Ο M.S. εντάχθηκε εκ νέου στο ελληνικό σχολείο πριν από την περίοδο των διακοπών. Ήταν μια εμπειρία γεμάτη προκλήσεις, ωστόσο, όπως ο ίδιος παραδέχεται, ο δάσκαλος και οι συμμαθητές είναι ιδιαίτερα ζεστοί και βοηθητικοί. «Όταν έμενα στο ξενοδοχείο, έκανα μαθήματα Αγγλικών, Γερμανικών αλλά και Ελληνικών, φυσικά. Μου αρέσουν περισσότερο τα Γερμανικά, και πρέπει να πω ότι η ελληνική γλώσσα είναι δύσκολη και απαιτητική στην εκμάθησή της».\n«Με ενδιαφέρει η επιστήμη της πληροφορικής, αλλά ως εναλλακτική έχω και το επάγγελμα του ράφτη. Βρίσκω αυτή τη δουλειά πολύ δημιουργική. Το να φύγω από το Αφγανιστάν δεν ήταν εύκολο. Η οικογένειά μου δεχόταν συνεχώς απειλές, και έτσι αποφάσισα να κάνω το βήμα και να διεκδικήσω μια πιο ασφαλή ζωή. Ταξιδεύοντας για να φτάσω στην Ελλάδα αντιμετώπισα πολλές δυσκολίες. Από το Αφγανιστάν, πήγα στο Πακιστάν και από εκεί στο Ιράν, ώσπου κατέληξα στην Κωνσταντινούπολη. Έμεινα εκεί για 25 ημέρες. Ο τελευταίος μου σταθμός ήταν η Μόρια, όπου έμεινα για τέσσερις μήνες προτού μεταφερθώ στην Αθήνα. Τελικά, η Αθήνα είναι μια πόλη, όπου μπορώ να φανταστώ το μέλλον μου» λέει ο M.S., που ανυπομονεί να ολοκληρωθεί η σύνδεση ίντερνετ στο νέο του σπίτι, για να απολαύσει ταινίες και βιντεοπαιχνίδια με τους φίλους του.\nΣτον M.S. έχει χορηγηθεί άσυλο. Ο ΔΟΜ και η UNICEF υποστηρίζουν τη στέγασή του στην Αθήνα, μέσω του προγράμματος PEDIA. Ο ΔΟΜ εξασφαλίζει άμεσα ασφαλές περιβάλλον και εξειδικευμένες υπηρεσίες για παιδιά προσφύγων και μεταναστών που αντιμετωπίζουν κινδύνους, υποστηρίζοντας παράλληλα της εθνικές δομές. Με την υποστήριξη του Ταμείου Ασύλου, Μετανάστευσης και Ένταξης της Ευρωπαϊκής Ένωσης.\nΗ ιστορία τεσσάρων ωφελούμενων του προγράμματος HELIOS του ΔΟΜ Ελλάδας, που αποφάσισαν να νοικιάσουν μαζί ένα διαμέρισμα στη Θεσσαλονίκη και να κάνουν μια νέα αρχή στην πόλη\nΟ Marcel, ο Abdou, o Ousmane και ο Daniel μοιράζονται πλέον την ίδια στέγη. Συγκατοικούν σε ένα διαμέρισμα στη Θεσσαλονίκη και το γεγονός ότι κατάγονται από διαφορετικές χώρες της Αφρικής δεν τους εμποδίζει να κάνουν το επόμενό τους βήμα. Είναι και οι τέσσερις πρόσφυγες και πλέον οργανώνουν σταδιακά τη ζωή τους στην Ελλάδα. Η πρωτοβουλία της συγκατοίκησης ελήφθη από τον Marcel, ο οποίος γνωρίστηκε με τον Abdou, τον Ousmane και τον Daniel το διάστημα που περίμεναν την εξέταση των αιτήσεων ασύλου που όλοι είχαν υποβάλλει. «Δεν θα μπορούσα να φανταστώ καλύτερη συνέχεια για τη ζωή μου στην Ελλάδα μετά τη Λέσβο και τη Μόρια. Μετά από πολλούς μήνες στην Ελλάδα, αισθάνομαι και πάλι άξιος σεβασμού και ικανός να συνεχίσω τη ζωή μου στη χώρα», αναφέρει ο Marcel.\nΚαι οι τέσσερις ενημερώθηκαν για τις επιλογές που τους παρέχει το «HELIOS», το ενταξιακό πρόγραμμα που υλοποιεί ο ΔΟΜ και απευθύνεται στους δικαιούχους διεθνούς προστασίας που διαμένουν στην Ελλάδα. «Μας έδωσαν πληροφορίες για τις επιλογές μας. Μας ενημέρωσαν για τις διαδικασίες αναζήτησης σπιτιού, για την ανάγκη να μάθουμε ελληνικά ώστε να μπορούμε να αυτοεξυπηρετηθούμε στην καθημερινότητά μας και, βέβαια, για το τελευταίο μα και τόσο σημαντικό κομμάτι τής ένταξής μας, που δεν είναι άλλο από το να βρούμε μια δουλειά για να στηρίξουμε οικονομικά τους εαυτούς μας», εξηγεί ο Daniel.\n«Το να μοιραστούμε το κόστος ενός διαμερίσματος θα συνέφερε όλους μας κι έτσι, με το που συμφωνήσαμε προχωρήσαμε στα διαδικαστικά. Ζούμε πλέον στο κέντρο της πόλης, περιτριγυρισμένοι από ηλεκτρικές συσκευές έτοιμες προς χρήση και με την ελπίδα, μέσα μας, για ένα καλύτερο αύριο», λέει ο Marcel από το Καμερούν.\nΟ Ousmane από τη Γουινέα είναι ο μικρότερος της παρέας και το όνειρό του είναι να γίνει ποδοσφαιριστής. «Θέλω να μάθω ελληνικά και να κάνω την Ελλάδα δεύτερη πατρίδα μου», αναφέρει.\nΗ μεγαλύτερη πρόκληση και για τους τέσσερις πρόσφυγες αποτελεί η αναζήτηση και η εύρεση εργασίας. Με τη στήριξη που τους παρέχει το πρόγραμμα HELIOS, μέσω εργασιακής συμβουλευτικής, εργαστηρίων και άλλων σχετικών δράσεων, ο Marcel, ο Abdou, o Ousmane και ο Daniel θα έχουν τη δυνατότητα να προχωρήσουν στην ένταξή τους στην ελληνική αγορά εργασίας.\n«Θέλω να ξαναδουλέψω στις τηλεπικοινωνίες», λέει ο Daniel ενώ ο Marcel προτιμά να παραμείνει πιο ανοιχτός στις εργασιακές ευκαιρίες. «Όπως είπα και πριν, το ποδόσφαιρο είναι αυτό με το οποίο θέλω να ασχοληθώ, το όνειρό μου και θα το κυνηγήσω», προσθέτει με τη δυναμική του δεκαοχτάρη, ο Ousmane. Την ίδια ώρα, ο Abdou γνωρίζει τι θέλει. «Θέλω να κάνω ό,τι έκανα και στην πατρίδα μου, το Τόγκο. Εκπαιδεύτηκα και δούλεψα ως ηλεκτρολόγος και έτσι με βλέπω και στο μέλλον. Η ευκαιρία που μου δίνει το εν λόγω πρόγραμμα να μάθω ελληνικά, θα είναι το εισιτήριό μου για να πετύχω τον στόχο μου».\nΤο πρόγραμμα HELIOS του ΔΟΜ, υλοποιείται με την υποστήριξη της Ευρωπαϊκής Επιτρoπής – DG HOME.


Ημερήσιες Προβλέψεις για όλα τα Ζώδια 30/3 - Astrology.gr\nΗΛΙΟΣ - 05° 06' 18" ΤΟΞΟΤΗΣ\nΣΕΛΗΝΗ - 00° 49' 34" ΠΑΡΘΕΝΟΣ\nΕΡΜΗΣ - 03° 57' 33" ΤΟΞΟΤΗΣ\nΑΦΡΟΔΙΤΗ - 18° 03' 05" ΑΙΓΟΚΕΡΩΣ\nΑΡΗΣ - 18° 43' 35" ΣΚΟΡΠΙΟΣ\nΗΜΕΡΗΣΙΕΣ 29 Μαρ 2013\nΜερικές φορές η αλήθεια είναι ανεξάρτητη από τα γεγονότα.\nΠαραμένετε σιωπηλοί και ίσως να αδρανήσετε για λίγο επειδή κάτι μπορεί να σας δεσμεύσει και θα σας υποχρεώσει να παραμείνετε καρφωμένοι σε μια ιδέα η οποία ίσως να μην σας κάνει καλό. Η συγχώρεση είναι απαραίτητη για να αφήσετε πίσω το παρελθόν αλλά και τους φόβους σας. Η σχέση με Σκορπιό θα γίνει περισσότερο δημιουργική, αν αποφασίσετε να θεραπεύσετε από κοινού δεσμεύσεις και αρνητικές πεποιθήσεις. Ένα οικονομικό θέμα θα το λύσετε με δυναμικό ή πρωτότυπο τρόπο.\nΣυνεχίζετε να νιώθετε ότι έχετε ανάγκη κάποια συγκεκριμένη σχέση με την οποία σας δένουν πολλά πράγματα και δεν λέτε να ξεκολλήσετε, χωρίς αυτό να σημαίνει ότι θα σταματήσετε να είστε αυστηροί ή να βάζετε τα όρια σας τα οποία μερικές φορές είναι υπερβολικά. Και όρια σημαίνει όχι μόνο με τους άλλους αλλά και στον εαυτό σας κι αν αφορούν σε θέματα διατροφής αν το έχετε ανάγκη είναι πολύ καλό αλλά σε θέματα που έχουν να κάνουν με την ελπίδα και το όνειρο ή το μέλλον σας θα χρειαστεί να τα αναθεωρήσετε για να έχετε καλύτερες μελλοντικές λύσεις.\nΕίστε προβληματισμένοι για μια υπόθεση η οποία σας έχει βάλει να κολυμπήσετε στα βαθιά. Η παρουσία ενός φίλου ή ενός ατόμου που σχετίζεται με το παρελθόν σας μπορεί να σας μπλοκάρει για λίγο αλλά μετά θα το αντιμετωπίσετε πιο εύκολα γιατί είστε όσο μπορείτε στο εδώ και τώρα. Η φαντασία σας είναι πολύ ισχυρή αυτό το διάστημα και κυρίως εσείς που έχετε γεννηθεί το δεύτερο δεκαήμερο και μπορεί μεν να εκτονώνετε μια κατάσταση αλλά από την άλλη μπερδεύεστε και σίγουρα δεν μπορείτε να πάρετε αποφάσεις που θα σας βγάλουν ακόμα από ένα αδιέξοδο. Βέβαια είστε πολύ πιο δραστήριοι και δυναμικοί οπότε κάτι θα ξεπεράσετε.\nΝιώθετε ότι ένα πάθος σας κατακλύζει στον ερωτικό τομέα και θέλετε να κάνετε πράγματα πολύ δημιουργικά και δραστήρια με στόχο να εκτονωθείτε. Η σχέση σας με έναν Σκορπιό περνάει διακυμάνσεις και ίσως να βρεθείτε μπροστά σε ένα δίλημμα. Η επισημοποίηση σε μια σχέση μπορεί να συμβεί ξαφνικά και αυτό να τελικά από εκεί που το φοβόσαστε να σας δημιουργήσει ασφάλεια. Βέβαια είστε σε δράση και θέλετε να κάνετε κάτι καινούργιο το οποίο να μην έχει σχέση με το παρελθόν σας.\nΝιώθετε ότι είστε κάπως δέσμιοι του παρελθόντος και δεν μπορείτε να ανατρέψετε κάτι το οποίο είτε το φοβόσαστε είτε το αρνείστε και δεν μπορείτε να το δείτε αντικειμενικά. Σίγουρα θα γίνετε περισσότερο σοβαροί σε θέματα οικονομικά και ενός ακινήτου και ίσως να διαφωνήσετε με ένα πολύ δικό σας πρόσωπο το οποίο σας κοντράρει. Η αρνητική σκέψη δεν βοηθάει αλλά ούτε και ο θυμός. Στο χέρι σας είναι να δείτε τα πράγματα τελείως διαφορετικά γιατί τώρα έχετε την ευκαιρία εξέλιξης και δημιουργίας.\nΑνοίγεστε αλλά έχετε έναν στόχο πιο βαθύ και περισσότερο ερευνητικό ή συναισθηματικό. Τα δικά σας πρόσωπα είναι πολύ κοντά σας αρκεί να μην τα βλέπετε όλα με μια ισοπεδωτική λογική η οποία σας δημιουργεί κριτική και απομόνωση. Οι γεννημένοι το δεύτερο δεκαήμερο μπορεί να μην σκέφτεστε πολύ συγκεκριμένα και λογικά και ίσως να κάνετε λάθη σε πρακτικά επίπεδα. Η συμπόνια των άλλων και η κατανόηση των προβλημάτων τους θα σας βοηθήσει να εξελιχτείτε ραγδαία και θα πάρετε κάποιες σημαντικές αποφάσεις για μια σχέση η οποία υπήρχε στο παρελθόν κι είχε διακοπεί και τώρα νιώθετε την ανάγκη ότι πρέπει να επιστρέψετε.\nΕίστε προ των ευθυνών σας και αυτό σας κάνει πολύ καλό επειδή θα αναλάβετε ευθύνες και μαζί με την δράση που έχετε τις τελευταίες ημέρες θα επιλύσετε πιο εύκολα τα προσωπικά σας θέματα. Η ζωή γενικά είναι πολύ τολμηρή μαζί σας και σας παρουσιάζει ευκαιρίες εξέλιξης μέσα από σχέσεις και συνεργασίες στις οποίες εσείς χρειάζεται να παραμείνετε περισσότερο επικεντρωμένοι στην δική σας προσωπικότητα. Ο προβληματισμός σας με έναν Ταύρο πιθανόν να σας δημιουργήσει εντάσεις αλλά αν είστε ψύχραιμοι και αισιόδοξοι θα καταφέρετε να κερδίσετε αυτό που θέλετε.\nΝιώθετε πιο σίγουροι και δυνατοί για αυτό μπορεί να προβείτε σε καταστάσεις που θα εκδηλώσετε τα συναισθήματά σας και θα είστε πιο σίγουροι για τα θέλω σας. Η σχέση με έναν Κριό εξελίσσεται υπερβολικά και αυτό σας φοβίζει λίγο γιατί χρειάζεστε να είστε και εσείς παράτολμοι και περισσότερο παρορμητικοί. Γενικά έχετε κάτι πολύ καινούργιο και ίσως και κάπως πρωτοποριακό που θα σας γεμίζει την ζωή με νέα ενδιαφέροντα αρκεί να γεφυρώσετε μέσα σας κάποια κατά την γνώμη σας ακραία πράγματα όπως είναι το να φανερώνετε ένα μυστικό σας κομμάτι ή να το εκδηλώνεστε περισσότερο.\nΠαραμένετε εγκλωβισμένοι και έχετε απορροφηθεί από ένα παλιό σας πρόβλημα που ίσως να σας κάνει να κολλάτε κάπως στο παρελθόν. Η κρίση που μπορεί να περάσετε με ένα φιλικό σας πρόσωπο μπορεί να είναι εφ όλης της ύλης και να μην επιδέχεται αλλαγή ή συγχώρεση. Εσείς θα αποφασίσετε πώς τελικά θα διαχειριστείτε την κρίση. Η επαφή με έναν Ταύρο μπορεί να είναι δύσκολη γιατί ίσως να μιλήσετε για το θέμα ενός ακινήτου ή ενός οικονομικού που σας ενοχλεί και προς το παρόν δεν βλέπετε υποτίθεται λύσεις. Επειδή όμως το πλανητικό σύστημα σας δίνει νέα δράση και μεγαλύτερη γνώση του εαυτού σίγουρα θα ενδυναμωθείτε και θα έχετε πιο δυνατή εσωτερική καθοδήγηση.\nΕίστε σταθεροί σε κάποιες απόψεις για αυτό μπορείτε να τις διαδώσετε και να έχετε μια μεγαλύτερη επικοινωνία η οποία σας ενδυναμώνει και σας βγάζει από εσωτερικά αδιέξοδα. Αν σκέφτεστε πάντως να συνδυάσετε δουλειά με ταξίδι θα είναι κάτι πολύ καλό αφού με ένα σμπάρο δυο τρυγόνια. Όσοι έχετε πάντως δραστηριότητα σε θέματα διδασκαλίας θέλετε να γίνετε πρωτοπόροι και να κάνετε τομές σε πράγματα που θα λένε την αλήθεια. Ο Κριός παραμένει στην σφαίρα των ενδιαφερόντων σας.\nΔεν εκδηλώνεστε εύκολα γιατί φοβόσαστε να κάνετε κάποια αλλαγή και ίσως αφήνετε κάποιες καταστάσεις πολύ ενεργές που σας κρατούν πίσω. Πάντως από την άλλη επειδή σας έχει ανοιχτεί κάτι πολύ καινούργιο ίσως να μην έχετε καταλάβει ακόμα την αξία του και μπορεί να μην κάνετε τόσο δυναμικές κινήσεις που είναι αναγκαίες αυτή την στιγμή. Η σχέση με έναν Σκορπιό μπορεί να οριοθετήσει κατά κάποιο τρόπο ένα επαγγελματικό σας θέμα το οποίο σας δίνει τη δυνατότητα να εξελιχτείτε οικονομικά αλλά σίγουρα σας στριμώχνει υπερβολικά γιατί ο πήχης και οι απαιτήσεις ανεβαίνουν.\nΗ ένταση που νιώθατε κατά κάποιο τρόπο έχει διοχετευτεί σε πολύ μεγάλο βαθμό και για αυτό μέσα σας μπορείτε να κάνετε περισσότερες διορθωτικές κινήσεις. Η επαφή με ένα άτομο από το εξωτερικό θα σας δώσει και πάλι τη δυνατότητα να επανέλθετε σε μια δουλειά που μπορεί να αφορά και πιθανή μετακίνηση. Η δυναμικότητα που θα επιδείξετε πάντως σε θέματα επιθυμιών θα σας βοηθήσει να βάλετε τα πράγματα στην θέση τους και να ξεκινήσετε πιθανόν κάτι καινούργιο. Η σχέση με έναν Ζυγό μπορεί να μπει σε νέες βάσεις.


Η ηγεσία να συγκαλέσει άμεσα έκτακτο συνέδριο - ΠΑΤΡΙΣ\nΑπό Κώστας Ξυλούρης\t Τελευταία Ενημέρωση Ιούλ 13, 2019\nΜεγάλος προβληματισμός και ανησυχία επικρατεί στον χώρο του ΚΙΝΑΛ από τις τελευταίες εκλογικές αναμετρήσεις. Τα συμπεράσματα είναι απλά και για να μην κάνουμε κριτική για την κριτική θα αναφερθώ με αντικειμενικότητα και ειλικρίνεια.\nΤο ΠΑΣΟΚ – ΚΙΝΑΛ έμεινε στάσιμο εν συγκρίσει με τα άλλα κόμματα, που ξεπέρασαν τα ποσοστά που είχαν προβλέψει. Και αυτό μας στενοχωρεί και νιώθουμε πληγωμένοι και απογοητευμένοι. Εμείς που ήμασταν και είμαστε πιστοί στις αρχές και τις αξίες του μεγάλου ηγέτη Ανδρέα Παπανδρέου δεν μπορούμε και δεν αντέχουμε άλλο να κάνουμε τους τροχονόμους στα δυο μεγάλα κόμματα.\nΚαθώς τα δικά μας στελέχη συμπιέζονται όλο και περισσότερο και βλέπουμε να εισχωρούν κάποιοι στη ΝΔ και κάποιοι στον ΣΥΡΙΖΑ. Και έτσι διαπιστώνουμε ότι το «μαγαζί» αντί να μεγαλώνει, μικραίνει. Πρέπει κάτι να πούμε στον κόσμο, να του δώσουμε μια ανάσα, μια προοπτική.\nΔεν μπορεί αυτή η μεγάλη προοδευτική παράταξη που είναι η ραχοκοκαλιά της κοινωνίας να γίνει μαξιλαράκι της ΝΔ ή του ΣΥΡΙΖΑ. Τη δεξιά τη ζήσαμε και τη ξέρουμε. Την αριστερά την ακούγαμε και περιμέναμε κάτι καλύτερο. Αλλά στα 4,5 χρόνια διακυβέρνησής της βρέθηκε αγκαλιά με τον ακροδεξιό Καμμένο και την παρέα του, ευτελίζοντας και κουρελιάζοντας έτσι, κάθε έννοια της αριστεράς\n. Ας μη θριαμβολογεί λοιπόν, ο ΣΥΡΙΖΑ ότι είναι ο μόνος πόλος που εκφράζει την προοδευτική παράταξη. Τον μόνο που έχει καταφέρει είναι να μαζεύει πολιτικούς γυρολόγους και να παρουσιάζει μια εικόνα αστάθειας με πολλές αντιθέσεις, κάνοντας έναν αχταρμά, που το μόνο χαρακτηρισμό που μπορεί να του δώσει κάνεις είναι, «Αριστερά Tutti Frutti».\nΤο ΚΙΝΑΛ- ΠΑΣΟΚ μπροστά στα πρόσφατα γεγονότα δε μπορεί να μείνει αμέτοχο. Η ηγεσία έχει χρέος και οφείλει να πάρει πρωτοβουλία, για να συγκαλέσει τα θεσμικά όργανα του κινήματος και να συζητήσει για τα λάθη και τις παραλείψεις. Να αποκωδικοποιήσει το αποτέλεσμα και να δρομολογήσει τις διαδικασίες για ένα έκτακτο συνέδριο προς όφελος της κοινωνίας και της μεγάλης σοσιαλιστικής, ριζοσπαστικής παράταξης. Εμείς στο ΠΑΣΟΚ έχουμε ιστορία και αυτογνωσία.\nΤιμούμε το παρελθόν αλλά ξέρουμε να ανιχνεύουμε και το μέλλον. Διαθέτουμε την πολιτική δύναμη και κληρονομιά για ένα νέο ελπιδοφόρο ξεκίνημα με όραμα και προοπτική αγκαλιάζοντας όλα τα κοινωνικά στρώματα και τους μη προνομιούχους Έλληνες. Δηλώνουμε παρόντες!\nΗ δημοκρατική κομματική οργάνωση εγγυητής της λαϊκής μας κυριαρχίας\nΈνα παραλίγο τραγικό γεγονός που μας διδάσκει πολλά\nΠροσφυγικό – Μεταναστευτικό: Η εμπειρία της Κρήτης σε ένα παγκόσμιο θέμα\nΤο νέο αεροδρόμιο Καστελίου και οι προτεραιότητες\nΟ «κακός» κ. Σόιμπλε!


Το αρρωστημένο follow στο Instagram που εξόργισε την Ιωάννα Παλιοσπύρου\n10-11-2021 • 17:41\n«Πόση αρρώστια να αντέξει τούτος ο κόσμος» έγραψε η Ιωάννα\nΔεν πίστευε στα μάτια της η Ιωάννα Παλιοσπύρου όταν είδε ότι στο διαδίκτυο υπάρχει ένας νέος λογαριασμός με το ονοματεπώνυμο και την φωτογραφία της Έφης Κακαράντζουλα η οποία προσπάθησε να της καταστρέψει τη ζωή με το φονικό βιτριόλι.\nΛογικά πρόκειται για κάποιον κακοπροαίρετο ο οποίος έφτιαξε ψεύτικο λογαριασμό με τα στοιχεία της καταδικασμένης βιτριολίστριας, γεγονός που προκάλεσε την οργή της Ιωάννας.\nΗ ίδια πρόσθεσε την ανάρτηση της φίλης της η οποία δέχτηκε το follow και είχε γράψει: «Αν είσαι κάποιος ανόητος που έκανε αυτό το fake προφίλ είσαι άρρωστος. Αν είσαι η ίδια, δεν υπάρχει τίποτα να ακολουθήσεις εδώ. Γύρνα στο σκοτάδι σου. Μπλοκ», με την Ιωάννα να σχολιάζει με τη σειρά της: «Πόση αρρώστια να αντέξει τούτος ο κόσμος»…


news Archives - Page 9 of 12 - Εσπερινό ΕΠΑ.Λ. Κατερίνης\nΚυριακή, 28 Απριλίου 2019 / Published in dekapantameles, news, Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης\nΚυριακή, 21 Απριλίου 2019 / Published in dekapantameles, news, Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης\nΚατερίνη, Σάββατο 20 Απριλίου 2019 Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης 15Μελές Μαθητικό Συμβούλιο Εσπερινού ΕΠΑ.Λ. Κατερίνης Δελτίο Τύπου Ενημερωτική Εσπερίδα του Εσπερινού ΕΠΑ.Λ. Κατερίνης Την Πέμπτη 18 Απριλίου πραγματοποιήθηκε στο Αμφιθέατρο του Σχολείου, ενημερωτική Εσπερίδα με Ομιλήτρια την Ψυχολόγο μας\nΚατερίνη, Σάββατο 20 Απριλίου 2019 Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης 15Μελές Μαθητικό Συμβούλιο Εσπερινού ΕΠΑ.Λ. Κατερίνης Δελτίο Τύπου Παραλαβή Αδειών Οδήγησης (Τρακτέρ) Την Παρασκευή 19 Απριλίου 2019, παρέλαβα τις Άδειες Οδήγησης και Χειρισμού Αγροτικού Μηχανήματος (Τρακτέρ) για το Εσπερινό ΕΠΑ.Λ. Κατερίνης, από την Αντιπεριφερειάρχη Π.Ε. Πιερίας Κ.\n2ΗΜΕΡΗ ΕΚΔΡΟΜΗ / Κομοτηνή – Ξάνθη (13 – 14.04.2019)\nΚατερίνη, Σάββατο 20 Απριλίου 2019 Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης 15Μελές Μαθητικό Συμβούλιο Εσπερινού ΕΠΑ.Λ. Κατερίνης Δελτίο Τύπου 2ΗΜΕΡΗ ΕΚΔΡΟΜΗ Κομοτηνή – Ξάνθη (13 – 14.04.2019) Κατά το Σαββατοκύριακο 13 και 14 Απριλίου, πραγματοποιήθηκε 2ήμερη Εκδρομή Μαθητών – Μαθητριών, Καθηγητών\nΠέμπτη, 11 Απριλίου 2019 / Published in dekapantameles, news, Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης\nΚατερίνη, Πέμπτη 11 Απριλίου 2019 Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης 15Μελές Μαθητικό Συμβούλιο Εσπερινού ΕΠΑ.Λ. Κατερίνης Δελτίο Τύπου Ευχαριστήρια Επιστολή Θα ήθελα να συγχαρώ τον Συμμαθητή και Πρόεδρο της Β’ Τάξης του Τομέα Γεωπονίας Κ. Αθανάσιο Στρίμπα, ο οποίος μεσολάβησε έτσι ώστε να παραλάβει\nΔελτίο Τύπου / Ενημερωτική Εσπερίδα Μαθητών και Μαθητριών του Εσπερινού ΕΠΑ.Λ. Κατερίνης\nΤετάρτη, 10 Απριλίου 2019 / Published in dekapantameles, news, Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης\nΚατερίνη, Τετάρτη 10 Απριλίου 2019 Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης 15Μελές Μαθητικό Συμβούλιο Εσπερινού ΕΠΑ.Λ. Κατερίνης Δελτίο Τύπου Ενημερωτική Εσπερίδα Μαθητών και Μαθητριών του Εσπερινού ΕΠΑ.Λ. Κατερίνης Την Δευτέρα 08 Απριλίου διεξάχθηκε με επιτυχία Ομιλία με Εισηγήτρια την Καθηγήτρια του Τομέα Υγείας και Πρόνοιας\nΚυριακή, 07 Απριλίου 2019 / Published in dekapantameles, news, Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης\nΚατερίνη, Κυριακή 07 Απριλίου 2019 Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης 15Μελές Μαθητικό Συμβούλιο Εσπερινού ΕΠΑ.Λ. Κατερίνης Δελτίο Τύπου Ακολουθία Χαιρετισμών στο Σχολείο Την Παρασκευή 05 Απριλίου πραγματοποιήθηκε στο Χώρο του Σχολείου η 4η στάση της ακολουθίας των Χαιρετισμών από Ιερείς και Ιεροψάλτες, μετά από\nΔελτίο Τύπου / Εκπαιδευτική Επίσκεψη Τομέα Γεωπονίας\nΤετάρτη, 03 Απριλίου 2019 / Published in dekapantameles, news, Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης\nΚατερίνη, Τετάρτη 03 Απριλίου 2019 Σύλλογος Γονέων και Κηδεμόνων Μαθητών και Μαθητριών του Εσπερινού ΕΠΑ.Λ. Κατερίνης 15Μελές Μαθητικό Συμβούλιο Εσπερινού ΕΠΑ.Λ. Κατερίνης Δελτίο Τύπου Εκπαιδευτική Επίσκεψη Τομέα Γεωπονίας Σήμερα, ημέρα Τετάρτη 03 Απριλίου 2019, οι μαθητές – μαθήτριες της Β’ Τάξης του Τομέα Γεωπονίας του Εσπερινού ΕΠΑ.Λ. Κατερίνης, στα πλαίσια των εργαστηριακών μαθημάτων


Στ. Πέτσας: “Στις 7 Σεπτεμβρίου η έναρξη της νέας σχολικής χρονιάς” | TaMeteora.gr\nΣτ. Πέτσας: “Στις 7 Σεπτεμβρίου η έναρξη της νέας σχολικής χρονιάς”\n17 Αυγούστου 2020, 15:08\nΣτις 7 Σεπτεμβρίου θα ξεκινήσει η νέα σχολική χρονιά, δήλωσε σήμερα στον τηλεοπτικό σταθμό «OPEN» ο Υφυπουργός παρά τω Πρωθυπουργώ και Κυβερνητικός Εκπρόσωπος Στέλιος Πέτσας.\nΌπως είπε, θα έχουμε ξανά να αντιμετωπίσουμε τις ίδιες βασικές προκλήσεις. “Να τηρούμε μέτρα ατομικής υγιεινής και προστασίας, να τηρούμε τις αποστάσεις, και εκεί που πρέπει, εκτός σχολείου ή και μέσα στο σχολείο αν χρειαστεί, να φοράμε τη μάσκα μας. Αυτό θα είναι το βασικό στοιχείο που θα μας προστατεύσει από τη διασπορά του ιού στο σχολικό περιβάλλον. Εργαζόμαστε από τώρα μέχρι τις 7 Σεπτεμβρίου για να έχουμε αναστροφή της αύξησης των κρουσμάτων, προκειμένου να μπορέσουμε να μπούμε στο Φθινόπωρο με καλύτερες συνθήκες”, κατέληξε.\nΑργότερα το μεσημέρι πραγματοποιήθηκε υπό τον Πρωθυπουργό Κυριάκο Μητσοτάκη, ο οποίος συμμετείχε μέσω teleconference, η τακτική σύσκεψη για τον κορονοϊό.\nΣτη διάρκειά της έγινε εκτίμηση της κατάστασης και παρουσιάστηκαν αναλυτικά στοιχεία για την εξέλιξη της πανδημίας, τα κρούσματα ανά περιοχή και ηλικιακή ομάδα και τα δεδομένα από το σύστημα Υγείας. Από τα στοιχεία προκύπτει ότι υπάρχει σημαντική αύξηση των κρουσμάτων στις νεότερες ηλικίες.\nΕπίσης έγινε συζήτηση για την προετοιμασία ανοίγματος των σχολείων, σε συνεργασία με το Υπουργείο Παιδείας.\nΠροηγούμενο άρθροΚορωνοϊός: Νέα ειδοποίηση από το 112 για την επιστροφή των εκδρομέων\nΕπόμενο άρθροΕντοπίστηκε μετάλλαξη του κορονοϊού που είναι δέκα φορές περισσότερο μεταδοτική


Άνχελ Γκουρία: Δεν προβλέψαμε την κρίση από την κατάρρευση της Lehman Brothers | Fortunegreece.com\nΆνχελ Γκουρία: Δεν προβλέψαμε την κρίση από την κατάρρευση της Lehman Brothers\nΟ γενικός γραμματέας του ΟΟΣΑ ζήτησε να ακούσουμε τι έχουν να πουν αυτοί τους οποίους η κρίση έβαλε στο περιθώριο.\nΟ Άνχελ Γκουρία, γενικός γραμματέας του ΟΟΣΑ, αναγνώρισε σήμερα ότι δεν είχε προβλέψει την κρίση που προκλήθηκε από την κατάρρευση της τράπεζας Lehman Brothers πριν από δέκα χρόνια και κάλεσε την παγκόσμια οικονομική κοινότητα να ακούσει τα θύματα της κρίσης. «Τον Ιούνιο του 2007, κατά το τέλος της πρώτης χρονιάς της θητείας μου, οι οικονομικές προβλέψεις του ΟΟΣΑ διαβεβαίωναν ότι η οικονομική κατάσταση είχε χρόνια να είναι τόσο καλή», δήλωσε ο Γκουρία σε εκδήλωση στο Παρίσι για τα διδάγματα της κρίσης.\n«Για αυτό το λόγο, δεν είδαμε τίποτα το ανησυχητικό να επίκειται. Κάναμε λάθος και οφείλουμε να το ομολογήσουμε», δήλωσε ο γενικός γραμματέας, ένας από τους λίγους οικονομικούς αξιωματούχους της εποχής της κατάρρευσης της Lehman Brothers που παραδέχεται κάτι τέτοιο.


8 μικρά μυστικά για ατίθασες αφέλειες! - Tlife.gr\n07.08.2011 | 01:36\n8 μικρά μυστικά για ατίθασες αφέλειες!\nΑφέλειες! Η μεγάλη μου αγάπη των Χειμώνα, ο χειρότερος εφιάλτης μου τοκαλοκαίρι! Δεν στέκονται ποτέ σωστά, μετά την θάλασσα είναι πάντα ακατάστατες, αν αργήσω να τις στεγνώσω δεν στρώνουν ακόμη κι αν επιστρατεύσω τα καλύτερα προϊόντα styling!\nΌμως, τίποτα δεν είναι ακατόρθωτο! Υπάρχουν μερικά μικρά μυστικά που θα ακούσεις να βγαίνουν από το στόμα σχεδόν κάθε κομμωτή. Ok, αρκεί ο τελευταίος να μην είναι εχέμυθος! Ιδού τι μας λένε (όντως πιάνουν!).\n1. Αφού λουστείς, τυλίγεις τα μαλλιά σου στην πετσέτα και κάνεις όλα τα υπόλοιπα αφήνοντας για το τέλος τα μαλλιά σου. Λάθος! Οι αφέλειες, ακόμη κι αν στεγνώσουν ελάχιστα τιθασεύονται πολύ πιο δύσκολα. Τι σημαίνει αυτό; Πρώτα στεγνώνεις και μετά διαλέγεις τι ρούχα θα φορέσεις!\n2. Μην ξεχνάς όταν φορμάρεις τις αφέλειές σου να τις χτενίζεις και παράλληλα να στεγνώνεις με το σεσουάρ. Ο αέρας του σεσουάρ δε, πρέπει να ακολουθεί την φορά της αφέλειας. Σε αντίθεση περίπτωση, οι αφέλειες θα ανασηκωθούν, θα αποκτήσουν όγκο και θα φριζάρουν.\n3. Αν κάποια πρωινά όταν ξυπνάς οι αφέλειές σου βρίσκονται στο... ταβάνι, πρώτα ψέκασέ τις με νερό ή Evian και έπειτα φόρμαρέ τις όπως και παραπάνω.\nΤο Evian spray δεν χρησιμοποιείται μόνο στο πρόσωπο! Στα μαλλιά μπορεί να δώσει και ενυδάτωση αλλά είναι και η λύση αν θέλεις να βρέξεις τα μαλλιά σου πριν τα φορμάρεις!\n4. Βρίσκεσαι σε εκείνη την άχαρη φάση που μακραίνεις τις αφέλειές σου; Αγόρασε μια κουμπωτή αφέλεια και φόρεσέ την από πάνω μέχρι οι δικές σου να φτάσουν σε ένα σωστό μήκος ώστε να μπορείς να τις βάζεις πίσω από τα αυτιά.\nΚάνε κλικ παρακάτω στην photo και δες πώς μπορείς να τοποθετήσεις την κουμπωτή αφέλεια.\n5. Αυτό που συμβαίνει συχνά με τις αφέλειές μας είναι ότι λαδώνουν γρηγορότερα σε σχέση με τα υπόλοιπα μαλλιά μας. Ψέκασε τοπικά με ένα ξηρό σαμπουάν όπως το Klorane και χτένισε. Θα σου κάνει και φορμάρισμα!\n6. Αν έχεις σγουρά μαλλιά και αφέλειες, μην τις ισιώνεις ποτέ εντελώς καθώς θα φαίνονται ψεύτικες σε σχέση με το υπόλοιπο hair look! Το σπαστό είναι το ιδανικό για την δική σου περίπτωση.\n7. Όταν πλένεις το πρόσωπό σου μην πιάνεις ποτέ τις αφέλειές σου προς τα πάνω με στέκα ή τσιμπιδάκι γιατί δεν θα κατέβουν εύκολα! Απλώς, πιάσε τις με φορά προς το πλάι και αφού ολοκληρώσεις το beauty routine σου απλώς κατέβασέ τις και χτένισέ τις.\n8. Δεν υπάρχει μια αφέλεια για όλες! Αν μπαίνεις σε σκέψεις ή αν θες να δεις ότι αυτές που έχεις κόψει όντως σου πάνε κάνε κλικ εδώ και δες ποιες είναι οι σωστές για κάθε σχήμα προσώπου.


Φράιμπουργκ: Η Πράσινη Μητρόπολη - 100plus.gr\nΑρχική Νέα Φράιμπουργκ: Η Πράσινη Μητρόπολη\nΌταν το 1975 οι κάτοικοί του Φράιμπουργκ πρωτοστατούσαν στην ακύρωση της κατασκευής τριών ατομικών εργοστασίων στη Γαλλία, την Ελβετία και την Γερμανία δεν φανταζόταν φυσικά ότι η πόλη τους θα εξελισσόταν σε πράσινη μητρόπολη.\nΤο «Όχι» στην ατομική ενέργεια έγινε τελικά ένα μεγάλο «Ναι» στις εναλλακτικές μορφές ενέργειας. Σύντομα η πόλη διέθετε ένα ολοκληρωμένο πρόγραμμα για την προστασία του περιβάλλοντος με τη χρήση ανανεώσιμων πηγών ενέργειας. Μέχρι το 2030 φιλοδοξεί μάλιστα να μειώσει στο μισό τις εκπομπές διοξειδίου του άνθρακα και μέχρι το 2050 να γίνει η πρώτη πόλη η οποία θα τις μηδενίσει.\nΤο Φράιμπουργκ θεωρείται «η οικολογική πρωτεύουσα της Ευρώπης», το 2017 χαρακτηρίστηκε από το BBC «πράσινη πρωτεύουσα του κόσμου». Η επιτυχία αποτυπώθηκε και πολιτικά, με τους «Πράσινους» να καταγράφουν ποσοστό ρεκόρ στις τελευταίες ομοσπονδιακές εκλογές (21,2%), ενώ στις Ευρωεκλογές του 2004 πήραν ποσοστό 36,8%. Η πόλη των περίπου 230.000 είναι σχεδόν αυτάρκης ενεργειακά χάρη στην ηλιακή ενέργεια, αφού έχει την μεγαλύτερη ηλιοφάνεια στην Γερμανία-1700 ώρες (στην Ελλάδα είναι περίπου διπλάσιες). Σε κατοικίες και δημόσια κτίρια, στις στάσεις των Μαζικών Μέσων Μεταφοράς, ακόμα και στον πρώην ΧΥΤΑ (Χώρος Υγειονομικής Ταφής Απορριμάτων), κυριαρχούν τα φωτοβολταϊκά. Το 1995 κατασκευάστηκε επίσης το πρώτο ηλιακό στέγαστρο σε στάδιο, ενώ το 2006 θα είναι το πρώτο πλήρες ηλιακό στάδιο στην Γερμανία, το οποίο θα παράγει 275.000 Κw/h ετησίως περιορίζοντας την έκλυση διοξειδίου στην ατμόσφαιρα κατά 136 τόνους, με απώτερο στόχο τον μηδενισμό του.\nΠροηγούμενο άρθροΑλλάζουν όλα στις παιδικές χαρές\nΕπόμενο άρθροΑρχιτεκτονικός Διαγωνισμός Ιδεών για την αποκατάσταση του κτιρίου του Πνευματικού Κέντρου «Άγιος Φώτιος» στην Κατερίνη


Ο αντιδήμαρχος Αθλητισμού και Παιδείας του δήμου Θήρας Γιώργος Στεφανάκης συγχαίρει τους μαθητές - Sportcyclades.gr\nΟ αντιδήμαρχος Αθλητισμού και Παιδείας του δήμου Θήρας Γιώργος Στεφανάκης συγχαίρει τους μαθητές\nΔευτέρα, 30 Αυγούστου 2021 20:01\nΑξίζουν θερμά συγχαρητήρια όλοι οι μαθητές μας που έδωσαν Πανελλήνιες Εξετάσεις, φέτος ιδιαίτερα κάτω από αντίξοες συνθήκες και δυσκολίες.\nΓια τους επιτυχόντες το αποτέλεσμα αυτό, είναι η επιβράβευση του δικού τους αγώνα, της οικογένειας τους, αλλά και της εκπαιδευτικής κοινότητας. Η είσοδος στο Πανεπιστήμιο είναι η αφετηρία ενός σπουδαίου ταξιδιού, όπου Γνώση και Εμπειρίες, θα αποδειχθούν πολύτιμες εμπειρίες ζωής για ένα μέλλον αντάξιο των ονείρων τους.\nΓια όσα παιδιά δεν κατάφεραν να πετύχουν το στόχο τους, όχι μόνο δεν πρέπει να απογοητεύονται, αλλά αντίθετα είναι ευκαιρία να επαναξιολογήσουν τις επιλογές τους και τον τρόπο διεκδίκησης των στόχων. Προπαντός να μην ξεχνάνε ότι η ζωή δίνει πολλές ευκαιρίες, το μέλλον φέρνει νέες προκλήσεις, νέους δρόμους, για όσους είναι αποφασισμένοι να διεκδικήσουν το όνειρό τους.\nΩς αντιδήμαρχος Παιδείας, εύχομαι από καρδιάς σε όλα τα παιδιά να έχουν ένα όμορφο ταξίδι στη γνώση και την εμπειρία ζωής, μια δημιουργική ατομική και συλλογική πορεία, με Πρόοδο, και πάνω από όλα Υγεία.\nΠερισσότερα σε αυτή την κατηγορία: « Πέντε τμήματα του ΑΟ Πάρου εγγεγραμμένα στο μητρώο της ΓΓΑ Πανναξιακός ΑΟ: Λαχειοφόρο αγορά με πλούσια δώρα, αυτοκίνητο, μηχανάκι και 2.000€ »


Διαγώνισμα Ενδεικτικό Επαναληπτικών Εξετάσεων Σεπτεμβρίου Α΄ Γυμνασίου και λύσεις του – 2016 | ΟΡΘΟΔΟΞΗ ΘΕΟΛΟΓΙΑ : ΜΕΛΕΤΗ ΤΗΣ ΑΓΙΑΣ ΓΡΑΦΗΣ, ΤΗΣ ΕΚΚΛΗΣΙΑΣΤΙΚΗΣ ΙΣΤΟΡΙΑΣ ΚΑΙ ΤΗΣ ΖΩΗΣ ΤΗΣ ΕΚΚΛΗΣΙΑΣ\nΓΡΑΠΤΕΣ ΕΠΑΝΑΛΗΠΤΙΚΕΣ ΕΞΕΤΑΣΕΙΣ ΣΕΠΤΕΜΒΡΙΟΥ – Α΄ ΓΥΜΝΑΣΙΟΥ – Λύσεις – 2016\n1/. Να γράψετε στην κόλλα σας τον ορισμό της λέξης «ευλογία». Ευλογία του Θεού στην Παλαιά ∆ιαθήκη σηµαίνει ότι ο Θεός προσφέρει ένα δώρο ζωής στους ανθρώπους.\n2/. Να γράψετε στην κόλλα σας τον ορισμό της λέξης «προτύπωση».\nΣτη ζωή της Εκκλησίας κάποια γεγονότα της Παλαιάς Διαθήκης θυμίζουν γεγονότα της Καινής Διαθήκης. Η χριστιανική Εκκλησία θεωρεί ότι ορισμένα γεγονότα της Παλαιάς Διαθήκης μοιάζουν με κάποια γεγονότα της Καινής Διαθήκης που βέβαια θα συμβούν πολύ αργότερα. Μοιάζουν μάλιστα τόσο πολύ σαν – κατά κάποιον τρόπο – να είναι εικόνες τους. Όλα αυτά τα γεγονότα ήταν για κείνους προεικονίσεις και γράφτηκαν για να μας νουθετήσουν. 3/. Απαντήστε σύντομα τί σημαίνουν οι προτυπώσεις : α) Επίσκεψη του Θεού στον Αβραάμ, β) Κλίμακα του Ιακώβ.\nα) Στην επίσκεψη του Θεού στον Αβραάμ (φιλοξενία του Αβραάµ) η Εκκλησία είδε την πρώτη φανέρωση της Αγίας Τριάδας. Έτσι η Ορθόδοξη Εκκλησία εικονίζει την Αγία Τριάδα µε τη σκηνή της «φιλοξενίας του Αβραάµ».\n4/. Τι σημαίνει η προτύπωση της Διάβαση της Ερυθράς Θαλάσσης για τους χριστιανούς; Η Διάβαση της Ερυθράς θάλασσας δείχνει τη σωτηρία από την καταστροφή ενός λαού, του Ισραηλιτικού και συμβολίζει το ιερό βάπτισμα που μας κάνει πολίτες της Βασιλείας του Θεού.\n5) Γράψετε την ιστορία για τα τρία παιδιά στο καμίνι. Για ποιο γεγονός μιλάνε που συνέβη στην Καινή Διαθήκη; Οι τρεις φίλοι του Δανιήλ, όπως διαβάζουμε στην Παλαιά Διαθήκη, αν και ανατράφηκαν στη βασιλική αυλή, παρέμεναν πιστοί στο Θεό των πατέρων τους και δεν παρασύρθηκαν στην ειδωλολατρία. Όταν κάποτε ο βασιλιάς Ναβουχοδονόσορ τους ζήτησε να προσκυνήσουν το χρυσό άγαλμά του, αρνήθηκαν με τόλμη να το κάνουν. Αγριεμένος τότε ο βασιλιάς διέταξε να τους ρίξουν δεμένους σε πυρακτωμένο καμίνι (εικόνα 1). Όμως μέσα από τις φλόγες αντί για κραυγές και θρήνους, έκπληκτοι τους άκουσαν να δοξολογούν το Θεό:«Εὐλογητός εἶ, Κύριε, ὁ Θεός τῶν πατέρων ἡμῶν … εὐλογεῖτε, πᾶσαι αἱ δυνάμεις Κυρίου, τόν Κύριον.». Τα δεσμά τους μόνο κάηκαν κι αυτοί περπατούσαν ελεύθεροι (εικόνα 2). Ο βασιλιάς θαύμασε το συμβάν κι ο θυμός του διαλύθηκε. Κοίταξε μέσα στο καμίνι και είδε κι έναν τέταρτο άνθρωπο με θέα σαν γιο του Θεού (εικόνα 3). Διέταξε, λοιπόν, να τους βγάλουν απ’ το καμίνι και ποτέ κανείς από τους υπηκόους του να μην ξεστομίσει κακό για το Θεό των τριών νέων (εικόνα 4)..\n6/. Τι γνωρίζετε για τους ψαλμούς; Το βιβλίο των ψαλμών, το πιο γνωστό και αγαπητό βιβλίο της Παλαιάς Διαθήκης περιέχει 150 ψαλμούς όπου μέσω αυτών ο πιστός πολύ συχνά αινεί, ευλογεί, δοξάζει τον Θεό. Ομολογεί, δηλαδή, ότι αναγνωρίζει τις ευεργεσίες και τις δωρεές που ο Θεός του προσφέρει και τον ευ. χαριστεί γι’ αυτές. Με άλλα λόγια είναι μια φωνή ευγνωμοσύνης του ανθρώπου προς τον Πλάστη του, επειδή νιώθει την ανάγκη να έχει μια ζωντανή σέση μαζί του.\n7/. Κυκλώστε το σωστό και μεταφέρετε την απάντηση στην κόλλα σας α. Ο Χριστός µε τη διδασκαλία και τη ζωή του ερμήνευσε στους ανθρώπους τα γεγονότα της Παλαιάς ∆ιαθήκης. Σ Λ\nβ. Ο Σαμουήλ θεώρησε την απαίτηση των Ισραηλιτών για απόκτηση βασιλιά ασέβεια προς τον Κύριο γιατί πίστευε ότι ο Θεός ήταν το μοναδικό στήριγμα του Ισραήλ από την εποχή της Εξόδου. Σ Λ\nγ. Οι πέτρινες πλάκες με το Δεκάλογο φυλάχτηκαν σε ένα κιβώτιο από επιχρυσωμένο ξύλο, την «Σκηνή του Μαρτυρίου», που ήταν κατασκευασμένη έτσι ώστε οι Ισραηλίτες να μπορούν να τη μεταφέρουν στις μετακινήσεις τους όπου κι αν πήγαιναν. Σ Λ\nδ. Ο Ηλίας έζησε την ταραγμένη εποχή του βασιλιά Αχαάβ. Σ΄ όλη του τη ζωή αγωνιζόταν κατά της ειδωλολατρίας και του θρησκευτικού συγκρητισμού. Περιόδευε ακούραστα σε όλη την Παλαιστίνη, με την ψυχή του γεμάτη εμπιστοσύνη στο Θεό. Σ Λ 8/ Γιατί ήταν σημαντικός ο Ναός του Σολομώντα για τους Ισραηλίτες; Ο Δαβίδ είχε ονειρευτεί να κτίσει ένα ναό για τον Κύριο. Ωστόσο, αυτός που έμελλε να πραγματοποιήσει το όνειρό του ήταν ο γιος του, ο Σολομών. Ο Ναός χτίστηκε στο πιο ψηλό σημείο της Ιερουσαλήμ, πάνω στο λόφο Σιών, δίπλα στο παλάτι του βασιλιά. Σύμφωνα με την Παλαιά Διαθήκη, ήταν ένα πέτρινο μακρόστενο κτίριο που χωριζόταν σε τρία τμήματα: τον πρόναο, τα Άγια και τα Άγια των Αγίων, όπου φυλασσόταν η Κιβωτός της Διαθήκης. Από τότε και μετά η καρδιά του ισραηλιτικού λαού χτυπούσε στην Ιερουσαλήμ. Οι Ισραηλίτες, όπου κι αν ζούσαν, όταν ήθελαν να προσευχηθούν, στρέφονταν προς τη μεριά της ιερής τους πόλης όπου βρισκόταν ο Ναός του Κυρίου. Ο Θεός βρισκόταν στο Ναό Του, ανάμεσα στο λαό Του και έδινε σιγουριά και ασφάλεια στους Ισραηλίτες.\n9/ Συμπληρώστε τα κενά στο κείμενο των Δέκα Εντολών και γράψτε στην κόλλα σας τις απαντήσεις Εγώ είμαι ο Κύριος ο (1) Θεός σου, που σε έβγαλα από την Αίγυπτο, τον τόπο της δουλείας. Λεν θα υπάρχουν για σένα άλλοι θεοί εκτός από μένα.\nΜην κατασκευάσεις για σένα (2) είδωλα και ομοιώματα που έχουν τη μορφή οποιουδήποτε πράγματος που βρίσκεται ψηλά στον ουρανό ή εδώ κάτω στη γη ή μέσα στα νερά, κάτω απ’ τη γη. Αυτά να μην τα προσκυνάς ούτε να τα λατρεύεις…\nΜην προφέρεις για κανένα λόγο το (3) όνομα του Κυρίου, του Θεού σου\nΝα θυμάσαι την ημέρα του Σαββάτου, για να την ξεχωρίζεις και να την (4) αφιερώνεις στον Κύριο. Έξι μέρες θα εργάζεσαι και θα κάνεις όλες τις εργασίες σου. Αλλά η έβδομη μέρα είναι μέρα ανάπαυσης, αφιερωμένη σ’ εμένα, τον Κύριο, το Θεό σου.\nΝα (5) τιμάς τον πατέρα σου και τη μητέρα σου.\nΜη (6) φονεύσεις\nΜη (7) μοιχεύσεις .\nΜην (8) κλέψεις\nΜην καταθέσεις (9) ψεύτικη μαρτυρία ενάντια στους συναν-θρώπους σου.\nΜην (10) επιθυμήσεις τίποτε απ’ ό,τι ανήκει στο συνάνθρωπό σου… .


Foix: Ινδική εστιατόρια\nΕυρώπη›Γαλλία›Κεντρικά Πυρηναία›Ariege›Foix›Εστιατόρια σε Foix› En Face\nΔιαγραφή του En Face από τα Αποθηκευμένα Προσθέσατε το En Face στα Αποθηκευμένα Αυτό το εστιατόριο είναι καλό για οικονομικό φαγητό;\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 8 cours Irenee Cros, 09000, Foix, Γαλλία 0561059334\n+ Προσθήκη ωρών Βελτίωση αυτής της καταχώρισης Περισσότερα Προσθήκη φωτογραφίας Έχετε πάει στο En Face; Μοιραστείτε πρώτοι τις εμπειρίες σας! Γράψτε μια κριτική\nEn Face: Οι ταξιδιώτες που ενδιαφέρθηκαν γι' αυτό το μέρος είδαν επίσης\nFoix, Ariege Foix: Όλα τα εστιατόρια (58) Προσθήκη φωτογραφίας\nFoix: Περισσότερα εστιατόρια σε αυτή τη γειτονιά Οι ταξιδιώτες επαινούν…\nFoix, Ariege Περισσότερα P'tit Dej-Hotel Foix\nΣύνδεσμοι διαφημιζομένων * Le Jeu de l'Oie Νούμερο 1 από 58 εστιατόρια για: Foix\nGuarana Νούμερο 2 από 58 εστιατόρια για: Foix\n70 κριτικές Κουζίνες: Βραζιλιάνικη, Ευρωπαϊκή, Νοτιοαφρικάνικη\nLa Bodeguita Νούμερο 3 από 58 εστιατόρια για: Foix\n62 κριτικές Κουζίνες: Μεσογειακή\nLa Ciboulette Νούμερο 4 από 58 εστιατόρια για: Foix\n13 $ - 35 $ Κουζίνες: Γαλλική, Ευρωπαϊκή\nPhoebus Restaurant Νούμερο 5 από 58 εστιατόρια για: Foix\nLa Cantine Νούμερο 6 από 58 εστιατόρια για: Foix\nLe Medieval Νούμερο 7 από 58 εστιατόρια για: Foix\nAtlas Νούμερο 8 από 58 εστιατόρια για: Foix\n9 $ - 29 $ Κουζίνες: Μαροκινή, Μεσογειακή\nLe Passe Temps Νούμερο 9 από 58 εστιατόρια για: Foix\n10 $ - 16 $ Κουζίνες: Γαλλική, Kαφέ, Φαγητό του δρόμου\nLe Vertigo Νούμερο 10 από 58 εστιατόρια για: Foix\nΈχετε απορίες; Λάβετε απαντήσεις από το προσωπικό αυτού του χώρου (En Face) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: En Face Κοντινά αξιοθέατα με τη μεγαλύτερη βαθμολογία 359 Κριτικές Chateau de Foix\n5 Κριτικές Hydro&Fun\n27 Κριτικές Rock and Roll Rafting\nΑναζήτηση όλων των αξιοθέατων Κοντινά εστιατόρια με τη μεγαλύτερη βαθμολογία 192 Κριτικές Le Jeu de l'Oie\n70 Κριτικές Guarana\n62 Κριτικές La Bodeguita


MARELAC - Tetraluxstores professional\nΑρχικη Προϊόντα ΧΡΩΜΑΤΑ Χρώματα για βερνίκια ξύλου - πέτρας MARELAC\nΔιαφανές βερνίκι διαλύτου πολυουρεθανικής βάσης, ενός συστατικού, για ξύλινες επιφάνειες που εκτίθενται σε δυσμενείς καιρικές συνθήκες.\nΙδανικό για κότερα, θαλαμηγούς, πλοία, αλλά και πόρτες, παράθυρα, ξύλινα έπιπλα εξωτερικών χώρων, κ.α. Έχει μεγάλη ελαστικότητα, γυαλάδα, σκληρότητα και εξαιρετικό άπλωμα. Περιέχει φίλτρα UV με φωτοσταθεροποιητές HALS που προστατεύουν το ξύλο από τις υπεριώδεις ακτίνες του ήλιου και τις αντίξοες καιρικές συνθήκες.\nΔιατίθεται άχρωμο σε γυαλιστερό φινίρισμα.\nΤο προϊόν είναι στεγνό στην αφή σε 3-4 ώρες και επαναβάφεται μετά από 20-24 ώρες. Οι χρόνοι αυτοί διαφοροποιούνται ανάλογα με τις καιρικές συνθήκες (σχετική υγρασία και θερμοκρασία).


Μυρίζει φορμόλη από το... Ρετιρέ! | newsbreak\nΜυρίζει φορμόλη από το… Ρετιρέ!\n3-03-2020 • 21:14μμ\nΑναρωτιούνται γιατί η επανεκκίνηση του Mega ξεκίνησε «φρεναριστά» και τα νούμερα παραπέμπουν σε πληθωρισμό Δυτικής χώρας ή σε ΦΠΑ ειδών πρώτης ανάγκης (6%, 8%, 2,5% και δεν συμμαζεύεται).\nΜα πώς να μαζέψει νούμερα, μανίτσα μου, όταν έχει σπάσει τις μύτες της γειτονιάς η μυρωδιά της… φορμόλης που ξεχύνεται από το «Ρετιρέ», όταν σε σφίγγει σαν κορσές η «Βέρα στο δεξί» και δυσφορείς από το φάσκελο με το αριστερό που σου ρίχνει η «Μαρία η Άσχημη»;\nΌταν ένα πρόγραμμα σταθμού είναι δομημένο πάνω στην εκζήτηση της νοσταλγίας, είναι καταδικασμένο από χέρι να μαζεύει τα… ψίχουλα που περισσεύουν από το τραπέζι των μεγάλων τηλεθεάσεων!\nΕίναι δυνατόν να ξεκινάει κάποιος την τηλεοπτική ημέρα του (9.10 το πρωί) με τις ρετρό γκαρίλες, τις υστερίες και τις μούτες του… «Ρετιρέ»; Έλεος! 49 κατασκευαστές κακοδαιμονίας εγγυώνται ότι, εάν συντονιστείς το πρωί στο Mega και ύστερα ξεκινήσεις για να πας στη δουλειά με το αυτοκίνητο, θα φτάσεις -στην καλύτερη των περιπτώσεων- με έναν καθρέφτη λιγότερο και τον μπροστινό προφυλακτήρα κάπως τσαλακωμένο.\nΧτίζει πρόγραμμα πάνω σε «ληγμένα»\nΆλλο πράγμα είναι να μπαίνουν οι «κονσέρβες» στο πρόγραμμα μήνα Ιούλιο και Αύγουστο κι άλλο να χτίζεις πρόγραμμα πάνω σε προϊόντα… ληγμένα. Πόσα σενάρια της Ακρίτα μπορεί ν’ αντέξει κανείς δίχως να βγάλει αναφυλαξία; «Γιάκιτι γιακ» που λένε κι οι Αμερικάνοι…\nΔιαβάστε επίσης: Τίτλοι τέλους για το περιοδικό «People»\nΊσως θα ήταν καλύτερη ιδέα, αντί για την αφόρητη νοσταλγική ανία, το Mega να επενδύσει στην τσαντίλα, την φούρκα, την οργή. Να βάλει, ρε παιδί μου, σε επανάληψη, μέρα προς ημέρα, τα δελτία ειδήσεων και τις ενημερωτικές εκπομπές κομβικών στιγμών της σύγχρονης πολιτικής ιστορίας (Ίμια, Οτσαλάν, ΧΑΑ, Ολυμπιακά Έργα, Μνημόνιο, κ.λπ.)!\nΌχι άλλο κάρβουνο. Βάλτε και τίποτα καινούριο! Οι τηλεοπτικοί Ελ Σιντ εξεμέτρησαν το ζην.\nΣυνελήφθη το «άγος» και διώκεται για σύσταση συμμορίας\n29-04-2021 • 6:10πμ\nΜέχρι τις 30 Μαΐου η νέα παράταση πληρωμής επιταγών


Συνεργασία για δωρεά μυελού των οστών από Δ. Τρικκαίων και Μονάδα Μεσογειακής Αναιμίας - trikalaidees.gr | Τρίκαλα ΙΔΕΕΣ\nHome/Τοπικά/Συνεργασία για δωρεά μυελού των οστών από Δ. Τρικκαίων και Μονάδα Μεσογειακής Αναιμίας\nΜια νέα κίνηση, ένα «Δίκτυο Ζωής» υλοποιεί το τμήμα Εθελοντισμού του Δήμου Τρικκαίων με τη συνεργασία της Μονάδας Πρόληψης Μεσογειακής Αναιμίας του Γ. Ν Τρικάλων.\nΠρόκειται για το Δίκτυο «εξίσωση@ζωείν», που αποτελεί μια προσπάθεια ενίσχυσης των μηνυμάτων που αφορούν σε θέματα υγείας που αφορούν όλους και όλες.\nΗ κίνηση αυτή συστήνεται σε τρικαλινούς/ες με αφορμή την παγκόσμια ημέρα κατά του παιδικού καρκίνου, στις 15 Φεβρουαρίου. Παρουσιάζει το λογότυπό του «που θα πρέπει να μπει στις καρδιές όλων», τονίζεται σε σχετικό μήνυμα.


Καπιτονέ μπουφάν με κουκούλα από φλις επένδυση και κεντημένο σήμα - Orchestra GR\nΚαπιτονέ μπουφάν με κουκούλα από φλις επένδυση και κεντημένο σήμα - Orchestra\nΚΩΔ. : HLALDR\nΓια τέλειο λουκ και ζεστασιά, επιλέξτε αυτό το καπιτονέ μπουφάν με επένδυση φλις και λωρίδες σε χρώμα που κάνει αντίθεση!\nΤιμή (-40%) 38,00 € 22,80 € Τιμή Club (-70%) 19,00 € 11,40 € Περισσότερες πληροφορίες για τη Club\nΚαπιτονέ μπουφάν με κουκούλα. Επένδυση από φλις. Όρθιος γιακάς. Λωρίδες σε αντίθεση. Άνοιγμα με φερμουάρ μπροστά. 1 κεντημένο μπάλωμα στο στήθος. 2 λοξές τσέπες μπροστά. Ριμπ ύφανση στις μανσέτες και στο κάτω μέρος.


Οι Κυλιόμενες Σκάλες - Οδηγίες Σωστής Συμπεριφοράς - WebSloth.gr\nΑρχική / SlothCivilismos / Οι Κυλιόμενες Σκάλες – Οδηγίες Σωστής Συμπεριφοράς\n09/10/2001 Συγγραφέας: Klidge\nΚυλούν ανάμεσα μας. Μας εξυπηρετούν κάθε μέρα αλλά ποτέ δεν τους έχουμε δώσει την προσοχή που χρειάζονται. Ούτε την φροντίδα. Τις πατάμε, τις φτύνουμε, τις γεμίζουμε μύξες και τις κλοτσάμε, αλλά αυτές ποτέ δεν αντιδρούν, ποτέ δεν σηκώνουν κεφάλι, υπομένουν και συνεχίζουν αγόγγυστα το ατέρμονο έργο τους, χωρίς να διακόπτουν ούτε στιγμή την αέναη κίνηση τους. Ο λόγος, φυσικά, για τις κυλιόμενες σκάλες.\nΠραγματικά, με εξοργίζει αφάνταστα η απερίσκεπτη συμπεριφορά ορισμένων όσων αφορά τις κυλιόμενες σκάλες.\nΑναφέρομαι φυσικά στο φαινόμενο κατά το οποίο κάποιοι "βιαστικοί" ασυνείδητοι, αντί να περιμένουν υπομονετικά τις σκάλες να τους μεταφέρουν, ΠΕΡΠΑΤΑΝΕ -άκουσον άκουσον- πάνω σε αυτές ανεβαίνοντας ταυτόχρονα με την κίνηση της σκάλας.\nΚαταγγέλλω δημόσια όλους αυτούς, είτε είναι κλητήρες που προσπαθούν να μην εκνευρίσουν το αφεντικό τους με την 23η αργοπορία τους στο μήνα που πέρασε, είτε είναι ρεϊβόνια με φωσφοριζέ χταπόδια που τρέχουν να πιάσουν ουρά απόξω από το Soda είτε είτε δεν ξέρω κι εγώ τι.\nΤο ανέβασμα των σκαλοπατιών μια κυλιόμενης σκάλας αποτελεί μέγιστη ύβρη προς τον δημιουργό της.\nΔηλαδή ο πατέρας του τύπου αυτού, γιατί το πούλησε το Datsun; Για να τον μορφώσει, να τον κάνει έναν χρήσιμο άνθρωπο, που χάρις στην πατέντα του αυτή ώθησε την ανθρωπότητα στο επόμενο στάδιο εξέλιξής του (homo autoscalius).\nKι εσύ, άνθρωπε, εσύ κοινέ θνητέ, που ο μπαμπάς σου στην τελική και Datsun να είχε χεσμένο σ' έχει, εσύ λοιπόν ανθρωπίσκε, περπατάς πάνω στις κυλιόμενες σκάλες;\nΣνομπάρεις λοιπόν κάτι τόσο μοναδικό ως προς τη σύλληψη του σαν ιδέα, και ταυτόχρονα τόσο ξεχωριστό όσο προς τη χρησιμότητα του, έτσι, χωρίς τύψεις; Για ποιον κατανάλωσε όλη αυτή τη φαιά ουσία ο δημιουργός; Αυτό είναι το ευχαριστώ;\nΈστω, έστω, έχεις ραντεβού επαγγελματικό, το αμάξι συνεργείο, βιάζεσαι, αγχώνεσαι, ιδρώνεις. Ας μην είμαστε υπερβολικοί, εσύ μπορείς κάτω από τις συνθήκες αυτές να ανέβεις με τα πόδια και ένα σκαλοπάτι, υπάρχουν και οι εξαιρέσεις.\nΚαι τότε βρίσκεις μπροστά σου 5 βαγόνια κόσμο, σπρώχνεσαι, σπρώχνεις, πιάνεις κώλους και στον πιάνουν, προχωράς, προχωράς, κόλλησες. Γιατί κανείς δεν τους έμαθε πως ΚΑΘΟΜΑΣΤΕ ΠΑΝΤΑ ΔΕΞΙΑ σε μια κυλιόμενη σκάλα, αλλά και που να το μάθουν, στην καλύβα τους δεν έχουν κυλιόμενες.\nΚαι καλά, έχει πήξιμο, να φεύγει το μπουλούκι. Αρά ρε μπάρμπα, βλέπεις, όλοι κάθονται δεξιά, πιάνονται από το πλαστικό που ακολουθεί την κίνηση της σκάλας, εσύ τι πας και κάθεσαι σαν να μην πω τι μες στη μέση;\nΓύρνα πίσω, δες τι μποτιλιάρισμα δημιούργησες. Πως την είδες; Έκθεμα;\nΆλλες φορές ο καθένας πιάνει από ένα σκαλοπάτι αλλά εναλλάξ μία αριστερά, μία δεξιά που για να περπατήσεις ανάμεσα τους πρέπει να έχει κάνει τουλάχιστον δύο φορές highscore στο nibbles. Έχω βγει από τα ρούχα μου.\nΚαι βλέπεις και τον λέχρα, τον άπλυτο από την βάφτιση του, έχω-παπάκι-και-σκουλαρίκι-στη-μασχάλη τύπο, να σκαλίζει τη μύτη του, να τη σκαλίζει σε βάθος, με πάθος.\nΑφιερωμένος στην διαδικασία αυτή, και συνεπαρμένος από τα εκθέματα που φέρνει στην επιφάνεια, πιάνει την ταινία της σκάλας και να πασαλείβει επιδέξια τη μύξα του πάνω της.\nΟ τύπος φτάνει στον όροφο, το ίδιο και η μύξα. Σε λίγο όμως η μύξα χάνεται από το φως καθώς παίρνει τον δρόμο προς την αντίθετη κατεύθυνση και μετά από μερικά δευτερόλεπτα, ξαναβγαίνει, αυτή τη φορά δίπλα από κάποιον ανυποψίαστο.\nΔεν ξέρω, ίσως να υπάρχει και μία επιστημονική εξήγηση αυτού του φαινομένου.\nΟ τύπος αφήνει την μύξα του πάνω στην ταινία, προκειμένου να αφήσει ένα κομμάτι του εαυτού του στο μέρος αυτό, να κάνει δηλαδή αισθητή την παρουσία του και εν μέρει να κάνει αυτό το κομμάτι του κόσμου δικό του, της μύξας του.\nΕπιπλέον, η μύξα του θα έχει αναχθεί πια σε διαχρονική αξία, θα συνεχίσει να υπάρχει σε αυτό το σημείο που την πρωτοάφησε, ενώ ταυτόχρονα λόγω της κίνησης της σκάλας και η κίνηση της μύξας θα πάρει μια αέναη χροιά, θα γίνει μια μύξα που νίκησε το χρόνο.\nΕπίσης, πρέπει να απαιτηθεί ο περιορισμός των ανθρώπων που χρησιμοποιούν τις κυλιόμενες σκάλες, διότι όπως στην εθνική δεν μπορείς να βγεις καβάλα στη γελάδα σου, έτσι και στις κυλιόμενες δεν μπορεί να βγαίνει ο οποιοδήποτε από την στιγμή που δεν πληροί κάποιες προϋποθέσεις.\nΈτσι πρέπει με ειδική σήμανση να απαγορευτεί η χρήση τους σε κατηγορίες ανθρώπων όπως:\nΓιαγιάδες και παππούδες άνω των 75 ετών.\n15χρονα με 5ντάπατα παπούτσια.\nΤουρίστες (λόγω ηλικίας ή των σάκων που κουβαλάν σχεδόν πάντα στην πλάτη αντίστοιχα δεν ελέγχουν ποτέ το κέντρο μάζας τους, χάνοντας την ισορροπία τους).\nΓυναίκες με στήθος νούμερο τρία και άνω καθώς και αυτές με φούστες, κομψά γυαλιά και κώλο καμπυλότητας μεταξύ 1,30 και 1,70.\nΌλοι οι παραπάνω μπορεί να παρακωλύσουν την κυκλοφορία.\nΟι μεν γιατί γκρεμοτσακίζονται μόλις ανεβαίνουν την σκάλα ή μόλις πάνε να την κατέβουν κατά 80% με αποτέλεσμα να δημιουργούνται καραμπόλες, πατήματα, σπρωξιές κτλ. Οι δε γιατί αποσπούν την προσοχή όλων των άλλων με τα ίδια αποτελέσματα.\nΟι ίδιες απαγορεύσεις πρέπει να ισχύουν:\nΣτα άτομα που ανεβαίνοντας ή κατεβαίνοντας, γλωσσοφιλιούνται, πιάνοντας όλο το πλάτος από 2-3 σκαλοπάτια και χεστήκαμε τώρα για τον έρωτα τους.\nΑυτούς που γυρίζοντας από την ψαραγορά κρατάνε 2-3 σακουλές και βρομάει όλος ο τόπος ψαρίλα.\nΤα παιδάκια που είδαν τις σκάλες σαν παιχνίδι και περπατάτε ανάποδα από την κίνηση τους πάνω σε αυτές με την ίδια ταχύτητα.\nΕπίσης, σε αυτό το κλίμα, καταγγέλλω όλους του τεχνικούς που έχουν ρυθμίσει ποτέ κυλιόμενη σκάλα με τέτοιο τρόπο ώστε να κατεβαίνει, ενώ δεν υπάρχει καμία που να ανεβαίνει στο ίδιο μέρος, αλλά σε κάνει να πας με τα πόδια από τα σκαλιά δίπλα.\nΝα είχε μία να ανεβαίνει και όποιος κατέβαινε να έπαιρνε τα σκαλιά, δεν τρέχει τίποτα, το κατέβασμα είναι εύκολο (έλξη βαρύτητας και άλλα τέτοια ωραία της φύσης). Να είχε πάλι μία να ανεβαίνει και μία να κατεβαίνει ακόμα καλύτερα(προαγωγή στο παιδί, και bonus).\nΑλλά μία μόνο και αυτή να κατεβαίνει, τι να το κάνεις άμα μέχρι να φτάσεις στην επιφάνεια σου έχει γίνει η γλώσσα σαν το κόκκινο χαλί του πρέσβη; Να συλληφθούν οι υπεύθυνοι και να τουφεκιστούν.\nPrevious Post: « Μην Κοιτάς, Θα Σε Απαυτώσει ο Γείτονας\nNext Post: Καταζητείται Το Websloth - Αλήτεεεεεεεεεεεες »


Την έχουμε ξαναδεί να παίρνει παραπανίσια κιλά για χάρη ενός ρόλου. Αλλά αυτή τη φορά μάλλον, είχε μεγάλο αρνητικό αντίκτυπο επάνω της, καθώς, όπως λέει, τα περιττά κιλά προκάλεσαν κατάθλιψη.\nΟ λόγος για την ηθοποιό Σαρλίζ Θέρον, η οποία μεταμορφώθηκε για τις ανάγκες της ταινίας «Tully».\nΌμως, όπως η ίδια αποκάλυψε, αυτή τη φορά αυτή η αλλαγή στο βάρος και τον σωματότυπο της, της προκάλεσε κατάθλιψη. «Έπρεπε να ξυπνάω στο μέσον της νύχτας για να φάω κρύα μακαρόνια και μετά να ξαναπέσω για ύπνο. Το πρωινό μου ήταν μπέργκερ και δύο μιλκσέικ το ένα πίσω από το άλλο. Στην αρχή είχε πλάκα όλο αυτό, εκεί, τις τρεις πρώτες εβδομάδες. Δεν πρέπει να έχω καταναλώσει ξανά τόσο ανθυγιεινό φαγητό και τέτοιες ποσότητες ζάχαρης στη ζωή μου».\n«Ήθελα να μπω στο μυαλό της γυναίκας που υποδυόμουν, να σκέφτομαι αυτό που θα σκεφτόταν εκείνη, αλλά μετά από τρεις εβδομάδες δεν είχε καν πλάκα το να βρίσκομαι στα γυρίσματα», εξήγησε η βραβευμένη με Όσκαρ ηθοποιός, αποκαλύπτοντας παράλληλα ότι χρειάστηκε πάνω από έναν χρόνο για να χάσει όλο το βάρος που πήρε. «Είναι άλλο να προσπαθείς να χάσεις αυτά τα κιλά στα 27 σου και άλλο στα 42 σου και ο γιατρός μου προσπάθησε να μου το κάνει πολύ σαφές όλο αυτό», δήλωσε η Θερόν, μιλώντας στο Entertaiment Tonight.\nΗ ίδια εξήγησε πώς ο ρόλος ήταν πρόκληση, αλλά δεν είχε λάβει υπ’ όψιν ότι αλλιώς αντιδρά το σώμα ενός ανθρώπου σε νεαρή ηλικία και αλλιώς αρκετά χρόνια μετά σε τέτοιου είδους πειραματισμούς. «Εντάξει δεν ήταν και προς θάνατον, αλλά ήταν σοκαριστικό», εξήγησε.\nPrevious : Τα πράγματα δεν είναι καλά: Το περιστατικό που φέρνει Kim και Kanye σε σύγκρουση (εικόνες)\nNext : Η Κάλια Ελευθερίου έχασε 3 κιλά μέσα σε 10 μέρες και… πανηγυρίζει! (βίντεο)


CarBlogger.gr: Φίλη του blog μας πουλάει το Peugeot 206CC της - Νέα τιμή!\nΦίλη του blog μας πουλάει το Peugeot 206CC της - Νέα τιμή!\nΑκούγοντας φίλους μας να επιθυμούν να πουλήσουν τα αυτοκίνητα τους θεωρούμε ότι ως άνθρωποι που ασχολούμαστε με το χώρο του αυτοκινήτου πρέπει να τους βοηθήσουμε. Ειδικά όταν το αυτοκίνητο που διαθέτουν προς πώληση είναι σε άριστη κατάσταση και καλοσυντηρημένο. και άρα μια τίμια και αξιόλογη πρόταση.\nΗ φίλη μας λοιπόν πήρε την απόφαση να αποχωριστεί το 206CC της. Είναι μοντέλο του 2003 με κινητήρα 1,6 λίτρων και 115 ίππων που μπορούν να κινήσουν σε αρκετά ζωηρούς ρυθμούς το όμορφο αμάξωμα του. Έχει διανύσει ως τώρα στα χέρια της φίλης μας 144000 χλμ.\nΤο αυτοκίνητο διαθέτει δερμάτινα καθίσματα, δερμάτινο τιμόνι,aircondition, καινούργια λάστιχα, ηχοσύστημα., ABS και 4 αερόσακκους.\nΣύμφωνα με τον κατασκευαστή το αυτοκίνητο επιταχύνει από 0 ως 100 σε 11,2 δλ και φτάνει τα 193 χλμ/'ωρα! Καθόλου άσχημα αν αναλογιστεί κανείς επίσης ότι το εν λόγω αυτοκίνητο μπορεί να μετατραπεί από κουπέ σε κάμπριο με το πάτημα ενός κουμπιού και μπορεί να αποκτηθεί με 2800 ευρώ!\nΑν λοιπόν σας ενδιαφέρει το εν λόγω αυτοκίνητο, το μόνο που έχετε να κάνετε είναι να επικοινωνήσετε με την ίδια καλώντας στο 6948251407\nΓια περισσότερες φωτογραφίες μπορείτε να επισκεφθείτε την σελίδα της αγγελίας πώλησης του αυτοκινήτου ακολουθώντας το σύνδεσμο


Newz: Λίστα Λαγκάρντ: Με υπόμνημα κατέθεσε ο Γιώργος Παπανδρέου\nΛίστα Λαγκάρντ: Με υπόμνημα κατέθεσε ο Γιώργος Παπανδρέου\nΥπόμνημα κατέθεσε ο πρώην πρωθυπουργός Γιώργος Παπανδρέου στην Προανακριτική Επιτροπή, που διερευνά την υπόθεση της "λίστας Λαγκάρντ".\nτο υπόμνημα του κ. Παπανδρέου είναι ολιγοσέλιδο και το πνεύμα του περιεχομένου του περιστρέφεται γύρω από την πάγια εντολή, που αναφέρει ότι είχε δώσει σε όλους τους συνεργάτες του, προς την κατεύθυνση της πάταξης της φοροδιαφυγής.\nΗ κλήση του Γ. Παπανδρέου επισπεύσθηκε μετά την κατάθεση Διώτη, ο οποίος δημοσιοποίησε τα email του, προς τον Γ. Παπακωνσταντίνου και τον πρώην διοικητή της ΕΥΠ Κωνσταντίνου Μπίκα.\nΑπό αυτά τα email, προέκυπτε ότι ο Γ. Παπανδρέου, είχε ενημερωθεί για την υπόθεση της λίστας Λαγκάρντ.\nΟ Κωνσταντίνος Μπίκας, στη δικιά του κατάθεση διέψευσε ότι είχε μιλήσει για το θέμα με τον πρώην πρωθυπουργό Γιώργο Παπανδρέου, κάτι που οδήγησε σε κατ' αντιπαράσταση εξέταση Διώτη-Μπίκα, χωρίς όμως να βγουν ασφαλή συμπεράσματα.\nΑναρτήθηκε από graffitaras στις 8:21 PM


Βάναυση αγάπη: Ferrante Elena: PERIZITITO (CYPRUS) LTD.\nHome :: Βιβλία :: Λογοτεχνία :: Μυθιστόρημα και Νουβέλα :: Μυθιστόρημα :: Βάναυση αγάπη\nH "Βάναυση αγάπη", ένα από τα πιο σημαντικά και πρωτότυπα μυθιστορήματα της ιταλικής λογοτεχνίας των τελευταίων χρόνων, είναι το μυθιστόρημα που ξεδίπλωσε για πρώτη φορά το ταλέντο της Έλενα Φερράντε. Η υπόθεση περιστρέφεται γύρω από τη σχέση της Ντέλια και της μητέρας της Αμάλια, μια σχέση που χτίζεται με σκληρότητα και πάθος.\n"Η μητέρα μου πνίγηκε τη νύχτα της 23ης Μαΐου, την ημέρα των γενεθλίων μου, στη θαλάσσια περιοχή απέναντι από εκείνο το μέρος που όλοι αποκαλούν Σπακκαβέντο...".\nΜ αυτά τα λόγια ξεκινά η ιστορία. Τι συνέβη στην Αμάλια; Ποιος ήταν μαζί της τη νύχτα του θανάτου της; Ήταν άραγε πάντα η αντιφατική και ασυγκράτητη γυναίκα που φανταζόταν η κόρη της; Οι έρευνες της Ντέλια ξετυλίγονται σε μια ασφυκτική Νάπολη, μετατρέποντας μια οικογενειακή υπόθεση σ ένα θρίλερ που κόβει την ανάσα.